Bajet 2023 akan dibentangkan semula pada 24 Februari

0

BANGI, Khamis – Kementerian Kewangan mengesahkan Perdana Menteri yang juga Menteri Kewangan, Datuk Seri Anwar Ibrahim akan membentangkan Bajet 2023 yang disemak semula di Dewan Rakyat pada 24 Februari 2023.

“Ya tarikh itu disahkan,” ujar ringkas seorang jurucakap Kementerian Kewangan kepada media semasa diminta mengesahkan perkara tersebut hari ini.

Beberapa media melaporkan Speaker Dewan Rakyat, Datuk Johari Abdul menyatakan bahawa Bajet 2023 akan dibentangkan pada 24 Februari depan kerana hanya mini belanjawan bagi perbelanjaan perkhidmatan dan pembayaran gaji dibentangkan sebelum ini.

“Secara keseluruhan, pembentangan belanjawan dan proses perbahasan termasuk urusan jawatankuasa dan dasar akan mengambil masa selama 21 hari,” beliau dipetik sebagai berkata dalam portal
The Star Online
 lewat semalam.

Artikel berkaitan

Tubuh Jawatankuasa Pantau Individu Dilantik Jawatan Utama

Lawatan PM ke Arab Saudi capai objektif

MHO nafi cetus kekacauan, fokus bantu pihak tertindas di Sabah

P.Ramasamy gesa reformasi penjawat awam pecah monopoli kaum tertentu

Bukan Sahaja Mahkamah, Tetapi Menteri, Ahli Politik & Penguatkuasa – ISMA

Menurut portal rasmi Parlimen, mesyuarat pertama sesi kedua Parlimen ke-15 akan berlangsung dari 13 Februari hingga 30 Mac, 2023.

Pada 20 Disember lepas, Dewan Rakyat sebulat suara meluluskan Mini Bajet 2023 dan Rang Undang-Undang Kumpulan Wang Disatukan (Perbelanjaan Akauntabiliti) 2022.

Pada 7 Oktober 2022, menteri kewangan pada masa itu Tengku Datuk Seri Zafrul Abdul Aziz membentangkan Bajet 2023 yang bernilai RM372.3 bilion, peruntukan terbesar dalam sejarah Malaysia.

Tiga hari kemudiannya, pada 10 Oktober, Parlimen dibubarkan bagi memberi ruang kepada pilihan raya ke-15 diadakan pada 19 November 2022. – Bernama


Kes Dera: Jeritan Mangsa Dorong Keinginan Pelaku

0

BANGI, Khamis – Isu penderaan dan stres memang sukar dipisahkan.

Stres yang berterusan membawa kepada ketegangan dan kemurungan, akhirnya mencetuskan tingkah laku separa sedar atau luar kawal sehingga berlaku kes penderaan terhadap kanak-kanak.

Menurut Pakar Psikologi Kanak-Kanak Universiti SEGi, Profesor Datin Dr Mariani Md Nor, penderaan boleh berlaku apabila kesihatan mental individu atau si pelaku itu terjejas.

Malah, lebih teruk, jeritan mangsa menjadi ‘keterujaan’ bagi si pelaku.

Artikel berkaitan

Tajuddin dakwa Ahmad Maslan punca kemusnahan UMNO

Jangan sokong dan beli produk dijual warga asing – DBKL

Bantuan khas RM300 kepada penjawat awam, RM200 pesara

Ahli UMNO mula pertikai tindakan Zahid, Anwar

Tun Mahathir beri bayangan sertai PUTRA

“Keseronokan apabila melihat, mendengar anak-anak itu menjerit, meminta tolong, merayu-rayu, kita juga ada manusia yang jenis macam itu. Itu bukan penyakit, itu yang saya katakan kesihatan mental tu dah terjejas,” katanya ketika dihubungi TV Pertiwi pada Khamis.

Jelasnya lagi, antara faktor yang menyebabkan si pelaku mengalami masalah mental seperti stres di tempat kerja, masalah kewangan dan keluarga.

Justeru, apabila tidak dirawat atau diselesaikan, ia akan mencetuskan bom jangka yang tidak terkawal lagi.

Dalam pada itu, beliau juga mengulas kejadian seorang kanak-kanak lelaki berusia empat tahun meninggal dunia akibat didera oleh lima rakan kakaknya di Senggarang, Johor Bahru baru-baru ini.

“Jadi kita tidak tahu apa yang berlaku dalam keluarga itu, tetapi persoalan kita mengapa diberi rakan untuk menjaga, mungkin dia percaya kepada rakan, tapi kita kena ingat, rakan juga adalah manusia yang memerlukan kesabaran, kebijaksanaan, mengawas kanak-kanak, apabila hilang sabar, stres memuncak… kadang-kadang orang ini seronok melihat budak menangis, merintih, merayu… kakak jangan kakak…mereka seronok, mereka memegang kuasa,” katanya.

Untuk menangani masalah tersebut, Dr Mariani turut menyarankan agar kerajaan menggubal polisi mengikut corak penderaan yang berlaku pada masa ini.


Status empat Ahli Parlimen Sabah cetus tanda tanya

0

BANGI, Khamis – Speaker Dewan Rakyat, Datuk Johari Abdul mengesahkan menerima notis pemakluman daripada Bersatu mengenai status empat Ahli Parlimennya di Sabah yang keluar parti.

Keempat-empat Ahli Parlimen berkenaan adalah Datuk Armizan Mohd Ali (Papar), Khairul Firdaus Akbar Khan (Batu Sapi), Datuk Jonathan Yasin (Ranau) dan Matbali Musah (Sipitang).

Ahli Parlimen tersebut sebelum ini
mengumumkan keluar Bersatu
tetapi kekal bersama Gabungan Rakyat Sabah (GRS) dan menyokong Kerajaan Campuran pimpinan Perdana Menteri, Datuk Seri Anwar Ibrahim.

Johari berkata, sehingga ini status Ahli Parlimen terbabit masih kekal dan belum ada kekosongan di kerusi berkenaan.

Artikel berkaitan

Rakyat Malaysia di Rusia, Armenia, Belarus dinasihat berwaspada

Anwar peroleh injunksi sementara halang Sanusi ulang kenyataan fitnah

Tiada rancangan mansuh hutang golongan B40, miskin

Tiada Lagi PKP Di Seluruh Negara, Termasuk Pada Aidilfitri Ini

80, 000 rakyat Israel bantah pembaharuan badan kehakiman

Beliau juga tidak memaklumkan bila keputusan mengenai isu itu akan dibuat.

Naib Presiden Bersatu, Datuk Seri Dr Ronald Kiandee berkata, parti sudah menghantar notis kepada Johari untuk memastikan berlaku kekosongan ‘luar jangka’ membabitkan empat kerusi Parlimen berkenaan.

Ronald yang juga Ketua Bersatu Sabah berkata, permohonan sudah dibuat kepada Speaker supaya kekosongan itu dimaklumkan kepada Suruhanjaya Pilihan Raya (SPR) dalam tempoh 21 hari.

Katanya, Presiden Bersatu, Tan Sri Muhyiddin Yassin mengesahkan bahawa keempat-empat Ahli Parlimen itu adalah calon bertanding sebagai ahli Bersatu pada Pilihan Raya Umum ke-15 (PRU15) merujuk kepada surat bertarikh 3 November daripada setiausaha Besatu Sabah.

“Telah berlakunya kekosongan luar jangka dalam kalangan ahli-ahli Dewan Rakyat menurut Perkara 49A(3) Perlembagaan Persekutuan melibatkan empat daripada ahlinya yang telah bertanding dalam PRU15 sebagai ahli parti Bersatu dengan menggunakan logo parti Gabungan Rakyat Sabah (GRS).

“Keahlian mereka dalam GRS adalah sebagai anggota parti Bersatu,” katanya dalam kenyataan.

Ronald berkata, tindakan empat Ahli Parlimen terbabit duduk di blok kerajaan pada sidang Parlimen, 19 Disember lalu dan tidak menyokong Bersatu adalah tindakan ‘crossing the floor’ dan ia melanggar janji pilihan raya kepada pengundi.

“Akibat daripada itu, keahlian mereka sebagai anggota parti Bersatu telah gugur mengikut perlembagaan parti dan perkara ini telah dimaklumkan melalui surat bertarikh 21 Disember 2022.

“Justeru, menurut Perkara 49A(3) Perlembagaan Persekutuan, ahli-ahli Dewan Rakyat itu hendaklah terhenti menjadi ahli Dewan Rakyat dan kerusi mereka hendaklah dikosongkan,” katanya yang juga Ahli Parlimen Beluran.

Pada 10 Disember lalu, Pengerusi GRS, Datuk Seri Hajiji Noor mengumumkan semua pimpinan tinggi Bersatu Sabah keluar parti, termasuk empat Ahli Parlimen itu.

Hajiji berkata, keputusan kepimpinan Bersatu Sabah untuk meninggalkan parti adalah atas dasar bahawa ia tidak lagi boleh dipertahankan untuk kekal sebagai status quo.

Jelasnya, di peringkat persekutuan, Bersatu adalah pembangkang manakala GRS telah berikrar menyokong kerajaan campuran yang dipimpin oleh Anwar. – Berita Harian


TM dedah punca tak perbaharui konsesi Menara KL

0

BANGI, Khamis – Telekom Malaysia Bhd (TM) menjelaskan bahawa Menara KL dimiliki oleh kerajaan manakala operasi dan penyelenggaraan menara itu diberikan di bawah satu konsesi.

Penyedia perkhidmatan telekomunikasi itu menerusi anak syarikat milik penuh mereka,
Menara Kuala Lumpur
 Sdn Bhd (MKLSB) melaksanakan konsesi tersebut sejak 1996.

TM dalam satu kenyataan berkata, sebagai sebahagian daripada program transformasi, ia menumpukan usaha dan sumber untuk mengukuhkan perniagaan teras iaitu telekomunikasi serta teknologi.

“Selepas membuat pertimbangan mengenai perubahan dalam ciri-ciri perniagaan Menara KL, daripada perkhidmatan telekomunikasi kepada pelancongan dan hospitaliti, TM pada Oktober 2021 memutuskan untuk tidak memperbaharui konsesi Menara KL serta memaklumkan sewajarnya kepada kerajaan,” katanya.

Artikel berkaitan

Tiada Istilah Sambutan Hari Agama Sedunia

Laungan ‘bebas Najib’ depan PM pada PAU 2023 dianggap janggal

Mayat lelaki terapung dalam sungai ditemukan dalam keadaan terlungkup

Rumah Terbuka : Anwar salah jika guna wang kerajaan, guna dana parti

Qari al-Quran Braille johan Tilawah Kebangsaan

TM berkata, pada tahun ini, proses pemilihan konsesi baharu itu dilaksanakan oleh kerajaan yang mana TM dimaklumkan mengenai syarikat yang dilantik untuk mengambil alih saham MKLSB dan konsesi Menara KL.

Ia berkata, MKLSB akan terus mengendalikan konsesi itu dan memastikan kesinambungan operasi Menara KL untuk rakyat Malaysia, termasuk pengunjung antarabangsa.

“Pekerja akan kekal dengan MKLSB di bawah konsesi baharu bagi tempoh minimum tiga tahun. Ini akan memastikan kebajikan mereka dilindungi menerusi peralihan ini,” katanya.

TM berkata, dalam pengumuman suku ketiga 2022 kepada Bursa Malaysia, satu rujukan sudah dibuat berhubung perubahan mengenai pegangan saham dalam MKLSB.

“TM mengamalkan tadbir urus dan ketelusan yang baik dalam urusan perniagaan bagi menjamin kepentingan pelanggan serta pihak berkepentingan. TM akan memberikan kerjasama penuh dan butiran yang diperlukan oleh pihak berkuasa.

“Membina komitmen kami untuk mengupayakan Digital Malaysia, TM akan terus menyampaikan perkhidmatan telekomunikasi dan teknologi terbaik kepada komuniti, perniagaan, kerajaan serta industri,” katanya.


Bolehkah Individu Ada Kes Mahkamah Jadi TPM? – TUN M

0

BANGI, Jumaat – B
ekas Perdana Menteri, Tun Dr Mahathir Mohamad mempersoalkan mengenai  pelantikan Timbalan Perdana Menteri yang masih mempunyai kes yang dalam perbicaraan di mahkamah.

Mahathir membuat spekulasi sekiranya  Timbalan Perdana Menteri lebih utama hinggakan dilayan lebih tinggi berbanding Yang di-Pertuan Agong dengan
 merujuk peruntukan 33A Perlembagaan Persekutuan  yang menetapkan fungsi jawatan terhenti apabila pendakwaan berlaku ke atasnya.

“Sekarang bagaimana pula dengan jawatan yang lebih rendah seperti Timbalan Perdana Menteri. Dia sudah didakwa dengan 40 pertuduhan. Namun dia masih dilantik sebagai TPM dan masih menjawat jawatan itu,”

Bekas Ahli Parlimen Langkawi itu menerusi satu kenyataan di laman Facebook rasminya merujuk peruntukan yang dibenarkan oleh Perkara 33A perlembagaan persekutuan  berhubung  perlantikan seseorang individu yang berdepan pertuduhan di mahkamah.

Tun Mahathir mengambil contoh berkenaan fungsi Yang di-Pertuan Agong, dengan hanya didakwa dengan kesalahan pun sudah dianggap serius sehingga menyebabkan fungsi Agong terhenti.

Artikel berkaitan

Filem Mentega Terbang tidak ambil kira sensitiviti agama, rendah nilai moral

“Saya Tidak Miliki Kepentingan Dalam Mana-Mana Syarikat”- Azam Baki

Jumlah mangsa banjir meningkat, empat daerah di Johor masih terjejas

Tambah baik sistem pengecaman identiti, elak isu mayat tertukar berulang

Permohonan Maaf Terbuka, Boikot Produk Sebagai Pengajaran

Peruntukan berkenaan
menyatakan  bahawa ‘jika Yang di-Pertuan Agong dipertuduh atas suatu kesalahan di bawah mana-mana undang-undang di dalam Mahkamah Khas yang ditubuhkan di bawah Bahagian XV dia hendaklah terhenti menjalankan fungsi Yang di-Pertuan Agong’.

Jelasnya lagi, tanpa perlu menyebut -didapati bersalah- fungsi itu sudah jelas  menerangkan bahawa perlembagaan menetapkan terhentinya fungsi Baginda.

Sehubungan itu beliau meragui pelantikan Timbalan Perdana Menteri yang masih lagi memegang jawatan walaupun masih mempunyai 40 pertuduhan yang masih dibicarakan di mahkamah.

Tun Mahathir bagaimanapun  tidak menyebut nama individu berkenaan, namun dipercayai  ia merujuk kepada Presiden UMNO, Datuk Seri Dr. Ahmad Zahid Hamidi yang sedang berdepan 47 pertuduhan berkaitan dana Yayasan Akalbudi di mahkamah.

Dalam pada itu, beliau pada akhir kenyataannya  secara berseloroh meminta penulisannya berkenaan pelantikan Timbalan Perdana Menteri diabaikan bagi kembali menjaga cucunya.


Pendakwa Fail Pestisyen Rayuan Kes Visa Luar Negara Ahmad Zahid

0

BANGI, Khamis – Pihak pendakwaan memfailkan petisyen rayuan terhadap keputusan Mahkamah Tinggi membebaskan Timbalan Perdana Menteri Datuk Seri Dr Ahmad Zahid Hamidi daripada 40 tuduhan menerima rasuah.

Mengikut pertuduhan Ahmad Zahid menerima rasuah daripada sebuah syarikat untuk menyambung kontrak berkaitan sistem visa luar negara (VLN) dan pusat sehenti di China.

Memetik portal Free Malaysia Today,  petisyen itu menyenaraikan 15 alasan mengapa Mahkamah Rayuan perlu membatalkan pembebasan Ahmad Zahid dan mengarahkannya membela diri atas tuduhan berkenaan.

Rayuan itu difailkan di Mahkamah Rayuan Putrajaya semalam, selepas pihak pendakwaan menerima rekod rayuan daripada pendaftar Mahkamah Tinggi Shah Alam pada minggu lalu.

Timbalan Perdana Menteri, Datuk Seri Dr Ahmad Zahid Hamidi bebas daripada 40 tuduhan menerima rasuah.

Pada bulan lalu, Mahkamah Rayuan menetapkan tarikh pengurusan kes pada 10 Jan ini sementara menunggu rekod berkenaan disiapkan.

Hakim Mahkamah Tinggi Yazid Mustafa pada 23 September lalu membebaskan Presiden UMNO itu selepas memutuskan pendakwaan gagal membuktikan kes prima facie terhadapnya.

Yazid berkata, kes pendakwaan gagal kerana tiga saksi utamanya tidak boleh dipercayai.

Sebagai rekod, Ahmad Zahid didakwa atas 33 tuduhan menerima rasuah berjumlah RM42 juta daripada Ultra Kirana Sdn Bhd (UKSB) ketika menjadi menteri dalam negeri, untuk menyambung kontrak firma itu sebagai pengendali perkhidmatan Pusat Sehenti (OSC) di China dan sistem VLN, serta untuk mengekalkan perjanjian kontrak bagi pembekalan sistem bersepadu VLN.

Dia juga didakwa atas tujuh lagi tuduhan memperoleh untuk dirinya SGD1.15 juta; RM3 juta; 15,000 franc Swiss; dan USD15,000 daripada syarikat sama berkaitan dengan tugas rasminya.


CPTPP Beri Kesan Lebih Teruk, Tidak Selesaikan Masalah Rakyat -BERJASA

0

BANGI, Sabtu – Kerajaan digesa memperkukuhkan strategi pembekalan makanan dan keselamatan secara mandiri berbanding mengharapkan pasaran luar dalam menyelesaikan masalah yang dihadapi rakyat ketika ini.

Setiausaha Agung BERJASA, Ir Ts Muhammad Lukman Al Hakim berkata, Perjanjian Komprehensif dan Progresif Transpasifik (CPTPP) hanya menjerumuskan negara ke dalam masalah ekonomi dan keselamatan makanan yang lebih serius.

“Saya secara dasarnya konsisten sebagaimana kita kita menolak CPTPP yang akan bakal menjerumus negara ke lembah masalah ekonomi dan keselamatan negara yang lebih parah. Sifirnya mudah sebelum terlibat dengan TPP lagi negara berhadapan masalah keselamatan makanan yang serius dan kronik bayangkan kalua kita sudah meratifikasi CTPPP saya rasa ia tidak menyelesaikan masalah makanan bahkan akan memberi kesan lebih teruk.” – Setiausaha Agung BERJASA / Ir Ts Muhammad Lukman Al Hakim

Setiausaha Agung BERJASA, Ir Ts Muhammad Lukman Al Hakim

Jelasnya lagi kerajaan juga sepatutnya membantu golongan petani dan penternak kecil dengan meluluskan serta menguatkuasakan akta, selain memberikan bantuan dan insentif bagi membangunkan industri dengan lebih baik.

Ujarnya, keselamatan makanan akan terjamin sekiranya kerajaan tidak bergantung kepada pasaran luar selain memperkukuhkan dan membantu golongan petani tempatan.

Artikel berkaitan

Kerajaan perlu siasat dakwaan ‘sedekah’ pengundi

BN Terengganu Tanding Solo Semua Kerusi

7 individu diambil keterangan kes buli pelajar

Shahidan tiada dalam senarai calon PRN – PAS Selangor

Pas Pahang bimbang DAP sokong pengusaha haram Musang King

Sebagai contoh katanya, tahun ini sahaja kerajaan terpaksa mengimport 55 billion kilogram makanan asas untuk kegunaan rakyat.

“Jadi kerajaan kena melihat secara holistic dengan memperkukuhkan pembekalan makanan keselamatan makanan yang mandiri dan bukannya kita membuka pasaran kita dengan mengharap isu keselamatan akan selesai ia tidak akan berlaku sama sekali.” – Setiausaha Agung BERJASA / Ir Ts Muhammad Lukman Al Hakim

Tegas Lukman, selagi kerajaan tidak mampu berdikari dan terus mengimport makanan, isu keselamatan negara tidak selesai serta meratifikasi CPTPP bukan penyelesaian terbaik.

CPTPP merangkumi semua aspek perdagangan termasuk e-dagang, perusahaan milik negara dan disiplin tambahan bagi hak harta intelektual serta halangan teknikal perdagangan yang memberikan layanan istimewa kepada anggotanya.

Namun, perjanjian perdagangan ini dilihat lebih mementingkan mereka yang terlibat dalam industri eksport tanpa menghiraukan kesan pada ekonomi tempatan seperti perusahaan mikro, kecil dan sederhana (PMKS).


Gerakan Murtad Malaysia Anjur Forum Kebebasan Agama Ambang 2023 Hina Islam

0

BANGI, Sabtu – Satu akaun di Facebook menggunakan nama Encik Murtad mengeluarkan hantaran berbaur hasutan dengan mempromosikan forum rasmi “Murtad4RM” sempena tahun baru 2023 yang dianjurkan Gerakan Murtad Malaysia (GMM).

Pemilik akaun itu turut memaklumkan pendaftaran secara percuma dan berkisarkan mengenai kebebasan beragama, kebebasan hak manusia dan bertukar pandangan berhubung kaum minoriti dan agama.

Malah, katanya peserta yang mahu mengikuti forum itu diberi ruang menggunakan identiti diri bukan sebenar.

Akaun Encik Murtad Dipercayai telah bergerak selama setahun secara aktif mempromosikan murtad dan penyertaan dalam GMM termasuk di laman sesawang mereka.

Forum dianjurkan cuba mencari ruang untuk menjatuhkan agama Islam

Satu lagi akaun facebook yang sama diwujudkan dengan menggunakan nama Encik Murtad Kedua.

Selain itu, forum berkenaan turut dipromosikan menerusi akaun Twitter dan  Instagram

Akaun Youtube Gerakan Murtad Malaysia mengeluarkan video berbentuk menghina agama Islam

GMM mempunyai akaun di Youtube dengan memperomosikan unsur-unsur murtad dan mengeluarkan video berbentuk provokasi terhadap agama Islam.

Sehingga kini, akaun Encik Murtad dan Gerakan Murtad Malaysia masih aktif dan tidak disekat.


Pengurusan Menara KL Ambil Tindakan Undang-Undang Pihak Sebar Fitnah

0

BANGI, Jumaat –
Pihak pengurusan Menara Kuala Lumpur Sdn Bhd akan mengambil tindakan undang-undang terhadap pihak yang menyebarkan maklumat palsu atau fitnah membabitkan Hydroshoppe Sdn Bhd atau pengarah syarikat konsesi berkenaan.

Dalam satu kenyataan bersama Hydroshoppe Sdn Bhd, pihaknya memandang serius berkenaan penyebaran maklumat palsu atau fitnah yang dilemparkan.

Kami juga akan bekerjasama dengan Kementerian Komunikasi dan Digital (KKD) berhubung isu ini. Kami ingin menekankan semua rundingan membabitkan isu Menara Kuala Lumpur mendapat kelulusan lembaga pengarah dan melalui cara yang sewajarnya,” – MENARA KL SDN BHD & HYDROSHOPPE SDN BHD

Syarikat tersebut melalui kenyataannya menegaskan semua urusniaga berkaitan MKLSB dilakukan mengikut undang-undang serta dengan usaha wajar (due diligence).

Kenyataan bersama Menara KL Sdn Bhd & Hydroshoppe Sdn Bhd

Dalam kenyataan berbahasa Inggeris itu, syarikat tersebut juga meminta pengguna media sosial untuk berhenti menyebarkan maklumat palsu serta membuat kenyataan fitnah dan spekulasi, yang bertujuan menjejaskan reputasi mereka.

Artikel berkaitan

MB Kelantan pegang lima portfolio Exco

Hentikan Bersubahat Dalam Penjualan Arak – ISMA

Cagaran caruman KWSP bukan penyelesaian – MTUC

UMNO perlu gencatan politik, fokus isu masyarakat Melayu Islam – Penganalisis

Tiada cedera, kemalangan jiwa kebakaran di unit farmasi HTJS

Terdahulu, isu penjualan saham dalam Menara KL Sdn Bhd telah dibangkitkan di media sosial ekoran syarikat pengurusan itu dikatakan sangat menguntungkan, pada masa sama syarikat yang membeli saham TM tidak dikenali.

Semalam, Menteri Komunikasi dan Digital, Fahmi Fadzil dilapor berkata, beliau memandang serius isu yang dibangkitkan di media sosial dan akan meneliti isu pengambilalihan pengurusan Menara KL daripada TM oleh syarikat Hydroshoppe.

Beliau turut mengesahkan, sudah menerima taklimat terperinci berkaitan konsesi pengurusan Menara KL daripada kementerian pada 14 Disember lalu dan akan menerima satu taklimat menyeluruh berhubung perkara ini daripada TM pada 3 Januari ini.

Terdahulu Telekom Malaysia (TM) berkata pihaknya memutuskan untuk tidak lagi memegang konsesi bagi pengurusan Menara KL kerana mahu menumpukan kepada perniagaan terasnya iaitu perkhidmatan telekomunikasi.

TM juga berkata proses untuk memilih pemegang konsesi baru dibuat oleh kerajaan.

Suruhanjaya Pencegahan Rasuah Malaysia (SPRM) juga telah memulakan siasatan dan setakat semalam telah memanggil tiga saksi dan mendapatkan sejumlah dokumen dari pihak berkaitan.


Reman Lima Suspek Kes Dera Disambung Tujuh Hari

0

BANGI, Sabtu –
Tempoh tahanan reman terhadap lima suspek kes dera kanak-kanak empat tahun sehingga mati di Senggarang, Batu Pahat dilanjutkan selama tujuh hari bermula esok hingga 7 Januari depan.

Majistret Mahkamah Batu Pahat, Zubaidah Mahat membenarkan permohonan sambungan reman oleh Pegawai Penyiasat Asisten Superintendan Mohd Shafiq Mohd. Salleh daripada Jabatan Siasatan Jenayah Ibu Pejabat Polis Daerah Batu Pahat terhadap kesemua suspek termasuk sepasang suami isteri.

Terdahulu, kesemua suspek yang berusia di antara 15 dan 37 tahun tiba di pekarangan Mahkamah Batu Pahat kira-kira jam 8.30 pagi tadi diiringi polis.

Gambar Hiasan

Pada 26 Disember lalu, seorang kanak-kanak lelaki dilaporkan meninggal dunia ketika sedang dirawat di Unit Rawatan Rapi (ICU), Hospital Sultan Ismail (HSI), Johor selepas pengsan di sebuah rumah di Senggarang, dekat sini.

Artikel berkaitan

Lesen percuma tidak dapat diberikan kepada semua B40 – Anthony Loke

Tubuh Jawatankuasa Pantau Individu Dilantik Jawatan Utama

Gempa bumi: Menteri Turkiye hargai sokongan Malaysia

Al-Azhar Mesir seru boikot produk keluaran Sweden dan Belanda

Mahkamah arah Zuraida bayar RM10 juta kepada PKR

Dalam pada itu, Ketua Polis Johor, Datuk Kamarul Zaman Mamat mengesahkan punca kematian kanak-kanak malang itu akibat hentakan objek keras dan tumpul.

Pada awalnya, kes disiasat di bawah Seksyen 31(1)(a) Akta Kanak-kanak 2001, namun pihak polis mengklasifikasikan semula kes ini akibat kematian mangsa iaitu di bawah Seksyen 302 Kanun Keseksaan.


GERRYMANDERING : Hasrat DAP Pecahkan Kawasan Dominasi Pengundi Melayu Bakal Tercapai?

0

BANGI, Ahad – Memp
erbetulkan ketidak seimbangan saiz pengundi  pilihan raya atau  “malapportionment” adalah sesuatu yang telah lama diperjuangkan oleh parti DAP.

Semasa kerajaan PH memerintah selama 22 bulan sebelum ini, hasrat untuk merealisasikan perjuangan memecahkan sempadan berkenaan tidak kesampaian kerana PH tidak mempunyai majoriti 2/3 di Parlimen.

Tanpa majoriti 2/3, pindaan Perlembagaan untuk menambah jumlah kerusi Parlimen tidak boleh dibuat.

Namun menurut Bekas Ketua Setiausaha Sulit Kanan Perdana Menteri Kelapan, Datuk Dr Marzuki Mohamad seperti dipetik
portal Malaysia Today,
 dengan kuasa yang dimiliki kini serta pencantuman  PH dan BN hasrat itu boleh direalisasikan.

Artikel berkaitan

UMNO Jumpa Perdana Menteri Untuk Awalkan PRU

Calon PN Kelantan Diumum 3 November, Guna Logo PAS

Israel lancar serangan terhadap Syria

Shahril sepatutnya Ketua Pemuda seterusnya – KJ

Tun M puji perkhidmatan MRT, seperti di negara maju

Kesan demangering nanti akan menyebabkan mana-mana kawasan parlimen yang didominasi oleh pengundi Melayu boleh dipecahkan, lantas menyebabkan sejauh mana besar peratus orang Melayu keluar mengundi, ia tidak mungkin akan menguasai kawasan pilihan raya berkenaan.

Secara tidak langsung pelaksanaan pemecahan sempadan akan menyebabkan jumlah pengundi dalam sesuatu kawasan pilihan raya akan ditentukan supaya tidak lebih atau kurang 30 peratus daripada saiz purata pengundi yang sepatutnya bagi setiap kawasan pilihan raya.

Ia selaras manifesto Pakatan Harapan yang berjanji akan mengatasi isu ketidakseimbangan atau mal-apportion-ment saiz pengundi di kawasan-kawasan pilihan raya di Malaysia.

Tambah Datuk Dr Marzuki untuk itu, had sisihan sebanyak 30 peratus daripada purata saiz populasi pengundi akan ditetapkan bagi setiap kawasan pilihan raya.

Ini adalah selaras dengan amalan persempadanan semula kawasan pilihan raya sebelum ini sepertimana yang ditetapkan oleh Perlembagaan Persekutuan.

Sebagai contoh, Malaysia mempunyai 21 juta pengundi dengan 222 kawasan Parlimen.

Maka saiz purata pengundi yang ideal bagi setiap kawasan Parlimen ialah 94,600 orang.

Jika formula sisihan 30 peratus diguna pakai, bermakna jumlah pengundi maksima yang boleh diterima bagi setiap kawasan pilihan raya ialah 125,800 orang (30 peratus melebihi saiz purata).

Manakala  saiz minima pula ialah 62,436 orang (30 peratus kurang daripada saiz purata).

Jumlah pengundi di satu kawasan pilihan raya yang lebih daripada jumlah maksima atau kurang daripada jumlah minima akan dikira sebagai tidak seimbang.

Masalah ‘malapportionment’ telah berlaku sejak sekian lama sehinggakan ada kawasan Parlimen yang mempunyai jumlah pengundi melebihi saiz sisihan maksima 30 peratus secara melampau.

Sebagai contoh, katanya Parlimen Bangi mempunyai pengundi seramai 302,786 orang atau 320 peratus lebih tinggi daripada jumlah purata pengundi yang sepatutnya. Oleh itu, jumlah pengundi di Parlimen Bangi dikira sebagai tidak seimbang.

Untuk memperbetulkan masalah ketidakseimbangan ini, Parlimen Bangi mungkin boleh dipecahkan kepada tiga kawasan Parlimen, menjadikan pengundi bagi setiap kawasan berjumlah lebih kurang 106,000 orang, iaitu dalam julat sisihan 30 peratus. Ini kiraan secara kasar tanpa mengambil kira jumlah purata pengundi yang akan berubah apabila berlaku pertambahan kerusi.


“Kidon”-sasar musuh-musuh Israel di luar Yahudi

0

BANGI, Ahad –
 Kira-kira jam 6:00 pagi pada 21 April 2018, pensyarah warga Palestin dikenali dengan nama Dr Fadi al-Batsch sedang berjalan menuju ke sebuah surau berhampiran kediamannya di Setapak untuk menunaikan solat Subuhnya.

Ketika sedang berjalan, beliau telah didatangi dua lelaki menunggang sebuah motosikal berkuasa tinggi yang telah melepaskan 14 das tembakan terhadap pensyarah Palestin itu, membunuhnya beliau serta-merta.

“Unit “Kidon” ini ditubuhkan pada 1970 dan bernaung di bawah “Jabatan Caesarea” di dalam Mossad itu sendiri, dengan tugas dan fokus utama unit rahsia ini adalah melaksanakan pembunuhan terhadap musuh-musuh Israel di luar negara Yahudi itu. Di dalam bahasa Hebrew, “Kidon” itu bermaksud “bayonet” atau “tip of the spear.”

Menurut polis, kedua-dua penunggang motosikal itu memiliki ciri-ciri Timur-Tengah dan menggunakan passport Serbia dan Montenegro untuk memasuki Malaysia.

Sebaik sahaja membunuh pensyarah Palestin, mereka telah menyeberangi sempadan Malaysia-Thai menggunakan lorong tikus.

Media-media Israel yang memetik sumber keselamatan Israel mengatakan pensyarah Palestin itu bukan ahli akademik sembarangan tetapi Allahyarham adalah pakar teknologi kepada Hamas terutama berkaitan pesawat tanpa pemandu atau dron.

Pembunuhan pensyarah Palestin di Kuala Lumpur itu menarik perhatian dunia yang mendakwa ia telah dilakukan oleh agensi perisikan Israel, Mossad yang sememangnya terkenal dengan misi-misi pembunuhannya terhadap “musuh-musuh” Israel.

Untuk lebih tepat lagi, misi pembunuhan oleh Mossad ini dilakukan oleh satu unit rahsianya dipanggil “Kidon”, dimana tugas utama hanya melaksanakan pembunuhan terhadap sasaran yang telah dikenalpasti oleh agensi perisikan Israel itu.

Unit “Kidon” ditubuhkan pada 1970 dan bernaung di bawah “Jabatan Caesarea” yang berada dalam Mossad itu sendiri, dengan tugas dan fokus utama unit adalah melaksanakan pembunuhan terhadap musuh-musuh Israel di luar negara Yahudi itu.

Di dalam bahasa Hebrew, “Kidon” itu bermaksud “bayonet” atau “tip of the spear.”

“Jabatan Caesarea” adalah cabang paling rahsia di dalam Mossad dan “Kidon” adalah unit pelaksana yang paling paling rahsia.

Menurut mereka yang menganalisis cara pembunuhan didakwa dilakukan oleh unit rahsia Mossad selama ini, anggota unit “Kidon” kerap menggunakan lelaki bersenjata, bermotosikal dan “sticky bombs” yang diletakkan di sisi kenderaan mangsa.

Taktik yang digunakan oleh lelaki bersenjata yang membunuh pensyarah Palestin itu di Setapak empat tahun lepas itu adalah sama sebagaimana dilakukan oleh anggota unit “Kidon” Mossad itu di dalam siri-siri pembunuhan mereka yang lain.

Walaupun tidak banyak yang diketahui tentang unit “Kidon” yang memiliki tahap kerahsiaan yang amat tinggi, namun unit itu dikatakan ditubuhkan oleh salah seorang operatifnya sendiri dikenali dengan nama “Mike Harari.”

Unit “Kidon” itu ditubuhkan tidak lama selepas insiden pembunuhan 11 orang atlet Israel oleh pejuang Palestin ketika Sukan Olimpik di Munich, Jerman pada tahun 1972.

Sebagai tindak balas Israel terhadap insiden yang berlaku pada Sukan Olimpik pada 1972,
 Tel Aviv
 telah melancarkan operasi “Wrath of God” di mana anggota unit “Kidon” memburu mereka yang bertanggungjawab melakukan pembunuhan terhadap atlet-atlet Israel pada sukan itu.

Semasa operasi yang berlangsung daripada 1972 hingga 1988, unit “Kidon” dikatakan bertanggungjawab terhadap 22 insiden pembunuhan terhadap pemimpin dan anggota
PLO (Palestine Liberation Organisation)
 yang pada ketika dipimpin oleh Yasser Arafat.

Sejak 1972, terdapat lebih daripada 100 kes pembunuhan dikaitkan dengan Israel, namun adalah sukar untuk mengaitkannya dengan negara itu apatah lagi ia tidak pernah mengakuinya secara terbuka atau menafikannya.

Bilangan sebenar bilangan mereka yang terkorban akibat tindakan kejam oleh unit “Kidon” berkemungkinan besar tidak akan diketahui oleh masyarakat dunia sampai bila-bila.

Mangsa serangan pada Sukan Olimpik di Munich pada 1972

Menurut bekas pegawai operasi Mossad “Mishka Ben-David”, anggota unit
“Kidon”
 dipilih sama ada dari dalam Mossad itu sendiri atau mereka dari unit-unit khas di dalam Tentera Israel seperti Sayeret Matkal dan lain-lain unit.

Anggota unit rahsia “Kidon” itu akan menjalani latihan intensif di padang pasir Negev selama dua tahun sebelum mereka bersedia untuk dihantar ke negara-negara yang dianggap “bermusuh” dengan Israel bagi melaksanakan misi-misi pembunuhan itu.

Menurut Ben-David lagi tahap kerahsiaan tentang unit “Kidon” adalah amat tinggi dengan anggotanya tidak berinteraksi dengan anggota Mossad yang lain bagi memastikan kerahsiaan tentang unit itu sentiasa terpelihara.

Disebabkan tahap kerahsiaannya yang amat tinggi, maka adalah sukar untuk mengasingkan di antara fakta dan spekulasi tentang unit pembunuh “Kidon” ini. — Defense Security Asia


Maghribi Ikuti langkah Kanada, Sepanyol, Australia Halang Pelancong China Masuk

0

 BANGI, Ahad –   Mulai 3 Januari ini, Maghribi bakal mengenakan larangan masuk kepada pelancong dari China berikutan peningkatan kes Covid-19.
Susulan trend peningkatan kes Covid-19 yang semakin membimbangkan, pihak berkuasa Maghribi telah mengenakan larangan ke atas seluruh pelancong dari China daripada memasuki ke negara itu tanpa mengira kewarganegaraan.

Menurut laporan agensi, keputusan itu dibuat bagi mengelakkan gelombang penularan baharu di negara itu.

Sementara itu, Kanada semalam turut mengumumkan pelancong China, Hong Kong dan Macau perlu menyerahkan keputusan kit ujian saringan Covid-19 yang berstatus negatif sebelum menaiki penerbangan ke negara itu.

Artikel berkaitan

Palestin serang balas tentera Israel

13 maut dalam tragedi gempa bumi di Afghanistan

Pekerja Di UK Tidak Perlu Lagi Pakai Pelitup Muka

Empat juta penduduk Israel mungkin dijangkiti Covid-19

Hampir tiga juta jemaah berwukuf hari ini

Justeru, langkah larangan dan penetapan arahan yang baharu ini akan dilaksanakan selama 30 hari serta pihak berkuasa akan menilai semua apabila lebih banyak data diperolehi.

Langkah terbaru Maghribi itu menjadikan negara itu bersama-sama dengan Kanada, Australia dan Sepanyol menjadi negara  yang mengenakan sekatan perjalanan ke atas ketibaan pengembara dari China berikutan lonjakan kes COVID-19 di sana.

Kenyataan rasmi Maghribi ekoran larangan sekatan pelancong dari ChinaMemetik kebimbangan mengenai gelombang jangkitan baharu dan kekurangan maklumat mengenai varian dari China, lebih daripada 12 negara telah mengenakan sekatan baharu COVID-19 ke atas pengembara dari China.


Persatuan Bas Sekolah Tiada Hak Letak Harga, Tapi Ramai `Bungkus’ Angkara Pandemik

0

BANGI, Ahad –
Persekutuan Persatuan-Persatuan Bas Sekolah Malaysia menegaskan pihaknya tidak berhak menentukan harga tambang bas sekolah kerana penetapan harga ditetapkan oleh pihak operator bas tersebut.

Pengerusinya, Amali Munif berkata, kekangan ekonomi semasa COVID-19 yang telah melanda menyebabkan kehilangan 50 peratus pengusaha bas sekolah yang
 terpaksa ‘gulung tikar’ akibat  tiada bantuan dihulurkan oleh pihak yang bertanggungjawab.

Kekurangan pemandu operator yang terkesan masa PKP tidak dibantu kerajaan. Kerajaan cuma bantu RM400 juta setiap tahun kepada bas awam dan bas rapid tetapi untuk bas sekolah tiada peruntukan, – AMALI MUNIF / Pengerusi Persekutuan Persatuan Bas Sekolah Malaysia

Gambar hiasan

Beliau ketika dihubungi TV Pertiwi turut berkata, kenaikan harga tambang bas ini adalah termasuk dengan kos dan bahan yang telah naik.

Katanya, operasi bas secara penuh selepas PKP menyebabkan penyelenggaran perlu dilakukan setelah dua tahun tidak beroperasi kerana alat ganti komponen bas perlu diimport sebanyak 90 peratus dari luar negara.

Artikel berkaitan

Ahmad Zahid mohon kes rasuah digugurkan, bicara kes tangguh 1 April

Prosiding baharu LCS dicadang PAC

14 Mei – pilihan raya Presiden Turkiye

Jawapan Anwar di Parlimen kualiti rendah, cacamerba

Dasar pendidikan tinggi perlu dikaji semula – Khaled Nordin

Selain itu, kenaikan tambang bas ini juga dipercayai susulan pengumuman gaji minima RM1500 yang ditetapkan oleh kerajaan pada awal sesi tahun ini.

Bagi pengusaha,  sebarang kenaikan yang wajar perlu dilakukan pada enam bulan pertama  supaya pengusaha tidak perlu melakukan sebarang kenaikan pada tempoh berikutnya yang mungkin boleh menyebabkan ibu bapa terbeban pada pertengahan tahun.

Keratan akhbar berhubung kenaikan tambang bas sekolah naik menjangkau RM300 yang menyebabkan keluhan ibu bapa.

Berhubung isu yang hangat baru-baru ini, Amali juga meminta pihak yang membayar tambang bas sekolah sebanyak RM300 ringgit itu tampil ke depan dan memberi maklumat kepada persatuan berhubung transaksi pembayaran sebelum dan selepas kenaikan harga.

Katanya kejadian yang berlalu di Pulau Pinang itu penting untuk diketahui sedalamnya kerana ia boleh merosakkan imej persatuan bas sekolah berkenaan dengan kenaikan mendadak yang hangat diperkatakan baru-baru ini.

Amali turut menegaskan bahawa pihaknya dilarang untuk campur tangan dalam penetapan harga tambang bas kerana ia telah tertakluk di bawah Seksyen 4 Akta Persaingan 2010.


Pertubuhan Perpaduan Ummah Bukan Nak Lawan Muafakat Nasional –  Shahidan

0

BANGI, Ahad –  Pertubuhan Perpaduan Ummah yang dilancarkan di Perlis semalam bukan untukbersaing dengan NGO Muafakat Nasional.

Ahli Parlimen Arau Datuk Seri Shahidan Kassim menjelaskan Pertubuhan itu hanya bertujuan menyatukan rakyat Malaysia tanpa mengira parti.

“Keahlian (bagi Pertubuhan Perpaduan Ummah) akan dibuka bermula malam ini (iaitu sejurus selepas ia dirasmikan). Saya difahamkan Perpaduan Ummah (ini menerima) banyak sokongan dari media sosial. ”

Ahli Parlimen Arau Shahidan Kassim berucap pada pelancaran Pertubuhan Perpaduan Ummah di Arau, Perlis semalam.

Beliau menjelaskan seperti dipetik Awani Online pada Ahad, pertubuhan itu akan diperluaskan di semua 222 kawasan Parlimen.

“(Untuk masyarakat dari) Parlimen yang lain (yang berminat) juga boleh teruskan (dengan mendaftar sebagai ahli), alamat individu berkenaan akan ditentukan di Parlimen mana mereka akan berada,”

Beliau yang ditemui pada sidang media di Arau semalam berkata NGO itu telah menerima kelulusan daripada Jabatan Pendaftaran Pertubuhan Malaysia (RoS) pada 29 Disember lalu.

Turut hadir dalam sidang media tersebut adalah Menteri Besar Perlis Mohd Shukri Ramli.

Mengulas lanjut, Shahidan berkata Pertubuhan Perpaduan Ummah bukan ditubuhkan untuk bersaing dengan Muafakat Nasional dan dia sendiri tiada masalah dengan penggeraknya, Annuar Musa.

“Tidak ada masalah (di antara saya dan Annuar) Muafakat Nasional juga NGO, Perpaduan Ummah adalah NGO. Cuma kami (Perikatan Nasional) di Perlis di dalam poster (pilihan raya) sudah tulis Perpaduan Ummah, (negeri lain semua gunakan) PN Best.  Tetapi kami  tambah Perpaduan Ummah kerana sudah tidak mampu melihat perpecahan yang berlaku. Sesiapa sahaja jika hendak masuk kedua-dua NGO ini pun tidak apa, tidak ada masalah,”

Shahidan yang juga bekas menteri Umno berkata Pertubuhan Perpaduan Ummah akan menekankan kebajikan dan manifesto pilihan raya umum lalu.

“Masuk tiga atau empat (NGO) tidak beri apa-apa kesan, tetapi saya nyatakan bahawa Pertubuhan Perpaduan Ummah lebih tekankan kepada kebajikan dan manifesto supaya semua pihak selepas pilihan raya mesti bersatu padu,” katanya lagi.

Beliau dalam satu kenyataan di Facebook rasminya berkata pendaftan boleh dibuat melalui pautan ini – Panggilan kepada semua yang berminat menjadi sebahagian dari Penyatuan Ummah anda boleh daftarkan diri anda dengan layari
https://perpaduanummah.com/  –
AWANI ONLINE


Semua Premis Judi, Loteri Kedah Ditutup Berkuat Kuasa Hari Ini

0

BANGI, Ahad – Premis perjudian di Kedah tidak lagi beroperasi susulan kerajaan negeri memutuskan sebelum ini untuk tidak lagi memperbaharui lesen perjudian mulai hari ini.

Sehubungan itu, semua operasi premis perjudian dan loteri di negeri jelapang padi itu ditamatkan sepenuhnya semalam.

“Semua penguat kuasa PBT diarah memeriksa kedai judi dan loteri di seluruh Kedah bagi memastikan tidak ada yang dibuka hari ini. Semua lesen tamat tempoh pada 31 Disember dan kita tidak lagi memperbaharui lesen judi.” – Menteri Besar Kedah, Datuk Seri Muhammad Sanusi Md Nor

Menteri Besar Kedah, Datuk Seri Muhammad Sanusi Md Nor

Memetik Berita Harian Menteri Besar Kedah, Datuk Seri Muhammad Sanusi Md Nor telah mengarahkan pihak berkuasa tempatan (PBT) memantau dan memastikan semua premis berkaitan mematuhi arahan yang diputuskan pada November 2021 itu.

Pada 14 November 2021, Muhammad Sanusi dalam Sidang Dewan Undangan Negeri (DUN) Kedah
 mengumumkan negeri itu tidak lagi meluluskan lesen perjudian selain mahu menghadkan aktiviti penjualan arak.

Artikel berkaitan

Amirudin kekal jawatan Menteri Besar Selangor

BERSATU mohon SPRM batal beku akaun, perlu wang bayar gaji, sewa

Sebar ajaran bukan Islam kepada orang Islam boleh diambil tindakan

Lapor RoS, berani atau dipergunakan? Puad tempelak Khairy

Takkan Nak Tunggu Rakyat Makan Rumput?

Keputusan itu dibuat bagi mengelakkan mudharat lebih besar kepada penduduk selain bagi mencapai sasaran sifar judi.

Tindakan itu mencetuskan kontroversi apabila masyarakat bukan Islam mendakwa ia melanggar hak mereka sebagai rakyat Malaysia.


Tetapkan Awal Tarikh Bubar Parlimen & PRU Demi Kestabilan – Aminuddin

0

BANGI, Ahad – Tarikh pembubaran Parlimen atau tarikh Pilihan Raya Umum (PRU) perlu ditetapkan awal bagi mengelakkan ketidakstabilan politik negara.

Jurucakap Gagasan Bangsa, Aminuddin Yahaya berkata, malah, pembubaran itu juga bukan prerogatif Perdana Menteri semata-mata yang
menggunakan kuasa penentuan tarikh pembubaran parlimen sebagai bahan politik.

“Ada yang ingin disegerakan dan ada yang mahu dilambatkan. Tekanan demi tekanan dikenakan kepada PM ketika itu sehingga setiap temuramah yang dibuat maka PM akan ditanya soalan berkaitan. Ketidaktentuan tarikh pembubaran parlimen ini bukan sahaja menyebabkan keadaan politik tidak stabil malah pebur asing juga cuak untuk datang,” katanya.

Jurucakap Gagasan Bangsa, Aminuddin Yahay

Katanya dalam satu kenyataan pada Ahad, suasana politik negara semakin membimbangkan apabila tarikh pembubaran Parlimen sebelum PRU15 dilihat menjadi mainan politik pemimpin-pemimpin.

Tambahnya, tekanan demi tekanan diberikan kepada Perdana Menteri sebelum ini, Datuk Seri Ismail Sabri Yaakob bagi menyegerakan atau melambatkan tarikh pembubaran.

Artikel berkaitan

Malaysia tekad tangani isu Islamofobia melalui hubungan diplomasi

Perdana Menteri Perlu Campur Tangan Jaga Reputasi SPRM

Mansuh pelepasan cukai SSPN tindakan anti rakyat, anak muda

Sanusi menghadap Sultan Kedah mohon perkenan tarikh bubar DUN

Tindakan Tuduh Pihak Lawan Bukan Kemenangan Sebenar – Nik Abduh

Malah, katanya, situasi ini juga boleh menyebabkan pelabur-pelabur asing berasa tidak yakin untuk melabur di Malaysia.

“
Bajet yang dibentang terpaksa dibuat kembali dan akan dibentangkan semula pada bulan Februari depan. Apakah ini tidak membazir masa dan tenaga penjawat awam? Peniaga-peniaga koporat pun terpaksa menangguh keputusan-keputusan besar kerana bimbang akan tersalah langkah,” katanya.

Ulasnya lagi, susulan pembubaran Parlimen tahun lalu, Belanjawan 2023 terpaksa ditangguhkan pada Februari tahun ini yang mana ia memberi kesan kepada rakyat.

“Dalam hal ini penentuan tarikh tersebut boleh dibincang dan dipersetujui dalam Dewan Rakyat. Biar rakyat, parti pembangkang, pelabur asing, syarikat-syarikat korporat faham dan tahu tarikh pilihan raya hadapan. Semua pihak berhak tahu bila PRU akan diadakan demi kesejahteraan negara,” katanya.

Justeru, beliau mencadangkan isu penentuan tarikh-tarikh tersebut dibincang dan dipersetujui dalam Dewan Rakyat supaya semua pihak termasuk rakyat cakna mengenai perkara itu.


Umat Islam Disaran Letak Azam Jaga Agama, Bela Umat -MUIS

0

AHAD, Bangi – Pandangan seorang Muslim perlu melangkaui kepentingan peribadinya bagi melihat dari perspektif umat yang mana dia adalah sebahagian daripadanya.

Pengarah Sekretariat Majlis Ulama ISMA (MUIS), Ustaz Ahmad Syamil Mohd Esa berkata Islam yang dijunjung mengajar umatnya untuk menjadi seorang yang proaktif dan meletakkan diri dalam kancah perjuangan membela umat dan menjaga agama.

Pengarah Sekretariat Majlis Ulama ISMA (MUIS), Ustaz Ahmad Syamil Mohd Esa

Beliau menyeru umat Islam membangunkan aspirasi ummah fadhilah iaitu umat yang unggul pada masa akan datang atas dasar kepatuhan kepada syariah, ketinggian akhlak dan moral, kesatuan ummah, pembudayaan ilmu, dan kesetiaan kepada tanah air.

Sehubungan itu katanya, tahun 2023 perlu diisi dengan penuh makna dan meletakkan keazaman yang tinggi sebagai seorang muslim yang hakiki, warganegara yang setia, dan ahli dalam masyarakat yang peka dan cakna dalam pembinaan masyarakat dan pembangunan negara.

Artikel berkaitan

Kecelaruan surat RoS langkah licik Zahid – Penganalisis Politik

Abdul Hadi dipindahkan ke wad biasa, keadaan semakin baik

Kaji Semula SOP Masjid -Pakar Epidemiologi

Cagaran caruman, KWSP kaji kaedah baki akaun 2 jadi cagaran peribadi

BN tidak rebut kerusi, ikut persetujuan parti komponen


13 individu ditahan ceroboh hutan simpan

0

BANGI, Selasa – Unit Tindakan Khas Pejabat Hutan Daerah (PHD) Raub menahan 13 individu kerana memasuki Hutan Simpan Batu Talam tanpa permit pada Ahad.

Pegawai Hutan Daerah Raub (PHD), Safiah Aimi Md Isa berkata, kesemua individu berusia antara 22 hingga 60 tahun dipercayai melakukan aktiviti sukan lasak di hutan berkenaan.

“Siasatan awal mendapati individu yang ditahan terdiri daripada penduduk sekitar daerah ini dan Kuala Lumpur.” – Safiah Aimi Md Isa / Pegawai Hutan Daerah Raub

Safiah Aimi berkata, penahanan itu dibuat ketika aktiviti rondaan sempena operasi cuti tahun baharu dan siasatan awal mendapati individu ditahan adalah penduduk sekitar dan Kuala Lumpur.

Artikel berkaitan

Naikkan Elaun Warden Asrama Langkah Jangka Pendek : iGuru

Zahid kuku besi, matikan demokrasi – Lukman Al Hakim

SPRM siasat bekas PM, menantu berkaitan kontrak kerajaan

Awas penipuan ibadah korban!

Dakwaan seleweng wang zakat MAINS, SPRM kaji semula siasatan

Pihaknya berjaya merampas tiga kenderaan pacuan empat roda, tiga motosikal lasak dan lima ‘all terrain vehicle’ (ATV) serta beberapa peralatan perkhemahan.

Selain itu, peralatan perkhemahan dan memasak beserta parang dan penyodok dipercayai digunakan untuk mendirikan khemah turut disita.

Kesemua yang ditahan dipercayai satu kumpulan yang merancang untuk melakukan aktiviti lasak dan berkhemah sambil bermalam di hutan berkenaan.

Jelasnya, kegiatan mereka itu lebih kepada aktiviti riadah sempena cuti tahun baharu.

Individu ditahan mendakwa tidak mengetahui untuk mendapatkan permit sebelum memasuki hutan simpan kekal dari Jabatan Perhutanan Negeri Pahang (JPNP) atau PHD Raub

Tegasnya, jabatan itu masih lagi menutup sementara semua 26 Taman Eko Rimba (TER) dan Hutan Taman Negeri (HTN) di negeri ini berikutan musim tengkujuh.

Jika disabitkan kesalahan boleh dikenakan tindakan undang-undang mengikut Seksyen 47 Akta Perhutanan Negara (APN) 1984 dan didenda RM10,000 atau penjara tiga tahun atau keduanya sekali.


3,214 Hektar Tanah Rizab Melayu Perak Dimiliki Bukan Melayu

0

MANJUNG, Isnin – Sekurang-kurangnya 3,214 hektar Tanah Rizab Melayu di Perak hilang dan dipercayai telah berpindah milik kepada bukan Melayu secara tidak sah.

Tindakan itu sekali gus bertentangan dengan Seksyen 19 Enakmen Rizab Melayu 142 dan tidak mengikut Seksyen 419 Kanun Tanah Negara.

Memetik Utusan Malaysia, Menurut Jabatan Audit Negara dalam Laporan Ketua Audit Negara 2019, Siri 2 Aktiviti Jabatan dan Pengurusan Syarikat Kerajaan Negeri yang dibentangkan di Dewan Rakyat pada 28 September 2021 tanah rizab melayu yang hilang membabitkan 3,214 hektar hanya membabitkan Mukim Jaya Baru dan Sitiawan.

Tanah Rizab Melayu yang membabitkan 3,214 hektar hilang membabitkan Mukim Jaya Baru dan Sitiawan.

Laporan itu turut mendedahkan, kesilapan Pejabat Tanah dan Galian Perak (PTG) membenarkan pendaftaran pindah milik menyebabkan tanah rizab Melayu dimiliki oleh bukan Melayu walaupun hak milik asal adalah pegangan Melayu.

Artikel berkaitan

Orang Ramai Dinasihat Ambil Langkah Berwaspada Elak Penyakit Berjangkit

Dewan Rakyat lulus Bajet Mini RM107 bilion

‘The Greater Kedah’ akan menjadi realiti, jangan halang – MB Kedah

Harga Makanan Meningkat Ke Paras Tertinggi Sejak November 2011

Enam PRN dicadang serentak elak perbelanjaan berulang

Jabatan Audit Negara turut memaklumkan pencerobohan haram dikesan ke atas tanah rizab Melayu seluas 309 hektar di daerah Perak Tengah dan Kerian yang diteroka sebagai ladang sawit sejak 20 tahun lalu.

Berikutan itu kerajaan negeri Perak mengalami kerugian berjumlah 741,945 ringgit dalam bentuk cukai, premium dan denda susulan pencerobohan tanah itu.


50 Peratus Kawasan Berpenduduk Boleh Capai Liputan 5G

0

BANGI, Isnin – Liputan 5G di seluruh negara mencapai hampir 50 peratus liputan kawasan berpenduduk (COPA) setakat akhir tahun lalu.

Ketua Pegawai Operasi Digital National Bhd (DNB), Nasution Mohamed, berkata ranngkaian itu membabitkan 3,900 tapak yang dapat dicapai 15 juta penduduk dan dijangka bakal mencapai 30 juta orang apabila dilaksanakan sepenuhnya.

Menurutnya dalam kenaytaan hari ini DNB kini memberikan tumpuan penuh ke arah mencapai komitmen 80 peratus COPA menjelang akhir tahun 2024 atau lebih awal.

gambar hiasan

Kelulusan bagi meneruskan pelaksanaan 5G dapat dipercepatkan dengan sokongan penuh yang diberikan pihak berkuasa negeri dan tempatan selain berjaya menyelesaikan isu tapak tertangguh seterusnya mencapai tahap lebih pantas sepanjang bulan lalu.

Artikel berkaitan

Wartawan Pakistan hilang telah dihantar pulang

Pengarah Urusan, Jurutera Ditahan SPRM

Bomba Bersiap Siaga, Paras Air Sungai Lui Tidak Seperti Didakwa

Tambah kantung negara, kerajaan halalkan bakar mercun dan bunga api

Kes bunuh Zulfarhan: 18 penuntut UPNM didapati bersalah

Setakat ini, DNB mencapai lebih 90 peratus liputan COPA di seluruh Kuala Lumpur, Putrajaya serta Selangor dan kira-kira 50 peratus di Johor, Melaka serta Negeri Sembilan.

“Negeri lain pula kini dalam pelbagai peringkat pelaksanaan dan akan turut mencapai pelaksanaan rangkaian penuh menjelang 2024 ataupun lebih awal,” katanya.


Dua varian utama di China dikesan di Malaysia

0

BANGI, Isnin – Dua varian Covid-19 utama dalam penularan penyakit itu di China iaitu BA.5.2 dan BF.7 telah dikesan di Malaysia.

Ketua Pengarah Kesihatan, Tan Sri Dr Noor Hisham Abdullah berkata, kedua-dua varian berkenaan dikesan dalam 80 peratus kes COVID-19 di China.

Katanya, di Malaysia setakat 31 Disember lalu, sebanyak 4,148 kes positif melibatkan BA.5.2 manakala tiga lagi kes adalah BF.7.

Begitupun, kedua-dua varian berkenaan, jelas Dr Noor Hisham tergolong sebagai sublineage Omicron BA.5 dan belum tergolong sebagai Lineage Under Monitoring (LUM) Pertubuhan Kesihatan Sedunia (WHO)

Artikel berkaitan

AMANAH bertanding di 31 DUN, Mahfuz di Alor Mengkudu

Tragedi Batang Kali: Operasi SAR hari keempat diteruskan, cari baki 9 mangsa

Yayasan Maghfirah fokus aspek pendidikan, sasar RM600,000 agihan Ramadan

Rasional peraturan baharu Arab Saudi untuk tumpu ibadah

Anwar enggan layan ‘celoteh’ tak relevan Mahathir

“Bagaimanapun, kedua-dua varian BA.5.2 dan BF.7 dipercayai boleh menyebabkan jangkitan semula atau mempunyai kadar jangkitan yang lebih tinggi disebabkan oleh bilangan kes yang tinggi di China.

“Tetapi belum ada data yang dapat mengaitkan peningkatan bilangan kes kemudaratan atau kematian dengan varian BA.5.2 dan BF.1,” kata Dr Noor Hisham dalam kenyataan pada Isnin.

BF.7, singkatan untuk BA.5.2.1.7, berasal daripada varian Omicron BA.5 dan pertama kali dikesan di dunia pada Julai 2022.

Dalam pada itu, Dr Noor Hisham berkata, varian XBB dikesan mendominasi penularan COVID-19 di negara ini sepanjang Disember lalu.

Subvarian Omicron itu, merangkumi 55.4 peratus daripada bilangan sampel yang menjalani penjujukan genom.

Jelas beliau, varian XBB juga masih merupakan varian utama yang menular dalam kalangan penduduk Malaysia sejak Oktober lalu.

“Ia diikuti dengan varian BA.2.75 (20.8 peratus) dan varian BQ.1 (10.8 peratus).

“Kedua-dua varian XBB dan BA.2.75 adalah sejenis varian LUM WHO,” katanya.

Dr Noor Hisham menambah, data daripada negara-negara lain yang mengalami penularan XBB seperti Singapura dan India menunjukkan peningkatan bilangan kes jangkitan semula.

Peningkatan tersebut, khususnya kata beliau berlaku dalam kalangan penduduk yang dijangkiti semasa gelombang Delta atau dijangkiti oleh varian membimbangkan (VOC) Omicron sekurang-kurang enam bulan lalu.

Kejadian jangkitan semula disebabkan ‘immune escape’ yang lebih tinggi oleh XBB.

“Ini mungkin disebabkan oleh tahap antibodi yang sudah mula berkurangan dan menyebabkan jangkitan semula tidak dapat dielakkan,” katanya


Hapus judi, syabas Kedah! – Mufti Pulau Pinang

0

BANGI, Isnin – Mufti Pulau Pinang, Datuk Seri Dr Wan Salim Wan Mohd Noor, mengucapkan syabas kepada Kerajaan Kedah kerana melaksanakan pendirian tegas menamatkan sepenuhnya semua operasi premis perjudian dan loteri di negeri itu.

Wan Salim berkata, pengharaman judi dan minuman arak ke atas umat Islam sudah dinyatakan secara jelas dalam kitab suci al-Quran (Surah al-Maidah: 90-91).

Beliau menjelaskan, sebab pengharaman itu sebagaimana dinyatakan dalam ayat sama ialah arak dan judi diperalatkan oleh syaitan bagi mencetuskan perseteruan serta kebencian dalam kalangan anggota masyarakat, selain menghalang mereka daripada mengingati Allah SWT dan menunaikan solat.

“Al-Quran juga ada menyebut bahawa antara fungsi utama pihak yang diberi kuasa pemerintahan ialah menyuruh kepada kebajikan, mencegah kemungkaran dan memastikan solat didirikan oleh masyarakat yang beragama Islam (Surah al-Hajj: 41),” katanya lapor Berita Harian.

Artikel berkaitan

PSI sudah lalui semua pertimbangan teknikal – KM P.Pinang

Kerajaan wajar kaji semula pemansuhan pelepasan cukai SSPN

PACU, UKM meterai MoU bangunkan bidang keilmuan

4,726 Miskin Tegar Di Johor, Melayu Paling Tinggi

Mangsa kemalangan lawan arus ahli surau

Terdahulu, Menteri Besar Kedah, Datuk Seri Muhammad Sanusi Md Nor memaklumkan semua operasi premis perjudian dan loteri di negeri itu ditamatkan sepenuhnya.

Justeru, beliau mengarahkan pihak berkuasa tempatan (PBT) memantau dan memastikan semua premis berkaitan mematuhi arahan berkenaan yang diputuskan pada November 2021.

Dalam pada itu, Wan Salim berkata, memandangkan situasi di Pulau Pinang agak berbeza di mana masyarakat bukan Islam mewakili kira-kira separuh daripada bilangan penduduknya, beliau berpendapat pihak berkuasa boleh membenarkan premis judi terus beroperasi di negeri ini tetapi hendaklah dihadkan kepada masyarakat bukan Islam saja.

Beliau menekankan, orang Islam mesti dilarang mengunjungi premis berkenaan dengan penguatkuasaan peraturan yang ketat dan tegas.

“Saya mencadangkan supaya pihak berkuasa agama Islam dengan bantuan polis memantau premis berkenaan secara konsisten. Jika ada mana-mana orang Islam didapati terbabit kegiatan judi atau loteri, maka hendaklah dikenakan hukuman keras.

“Jabatan Hal Ehwal Agama Islam Pulau Pinang (JHEAIPP) perlu mempertingkatkan lagi kempen membanteras amalan berjudi dalam segala rupa bentuk dan sentiasa mengingatkan masyarakat Islam supaya tidak terbabit amalan haram ini.

“Peringatan itu boleh dibuat melalui khutbah Jumaat dan program ceramah serta kuliah di masjid dan surau di negeri ini,” katanya.


Kerajaan Kedah Perlu Waspada Judi Pasaran Gelap – Pakar

0

BANGI, Isnin – Kerajaan Kedah perlu berwaspada dengan pengendali premis perjudian tanpa lesen susulan keputusan kerajaan negeri tidak memperbaharui lesen judi dan loteri baru-baru ini.

Pakar Jenayah, P Sundramoorthy dari Universiti Sains Malaysia, berkata bookie haram ini akan mengambil kesempatan dan sukar untuk dikesan.

“Pasaran gelap 4D akan berkembang pesat kerana lebih ramai kaki judi akan membantu pengendali ini,” katanya memetik laporan FMT.

Sundramoorthy berkata, bookie ini akan lebih tersusun dan mengendalikan platform serupa seperti kasino dalam talian yang sah, selain sukar dikesan mahupun dihapuskan.

Gambar hiasan

Selain kehilangan hasil cukai daripada kedai 4D yang sah, beliau berpandangan, mereka yang beroperasi di pasaran gelap akan cuba merasuah pihak berkuasa yang bertanggungjawab sebagai dorongan tidak mengambil tindakan.

Jelas beliau lagi, di sesetengah negara, pengendali judi seperti ini juga telah berjaya merosakkan tokoh politik.

Sundramoorthy berkata, Suruhanjaya Pencegahan Rasuah Malaysia (SPRM) dan pengawal selia komunikasi mesti memantau kesan pengharaman kedai 4D di Kedah.

“Semua perkara yang tidak diingini dalam mengharamkan pengendali 4D yang sah mesti dicegah,” katanya.

Menteri Besar Kedah, Datuk Seri Muhammad Sanusi Md Nor

Semalam, premis perjudian dilaporkan tidak lagi dibenarkan beroperasi di Kedah berkuat kuasa 1 Jan berikutan keputusan kerajaan negeri tidak memperbaharui lesen premis tersebut.

Menteri Besar, Datuk Seri Muhammad Sanusi Md Nor mengumumkan larangan terhadap kedai 4D di seluruh negeri pada 14 November 2021, dan mengarahkan majlis tempatan untuk tidak memperbaharui lesen perniagaan tahunan mereka.

Kerajaan negeri memberikan penangguhan dengan lesen tidak boleh diperbaharui selepas 31 Dis 2022 kerana kelulusan persekutuan untuk kedai 4D berkuat kuasa sehingga tempoh itu.


Kerajaan perlu contohi Kedah tamatkan operasi judi

0

BANGI, Isnin – Dewan Ulama Pas menyeru kerajaan mengikuti langkah Kedah yang tidak memperbaharui lesen judi, menjadikan tiada lagi premis perjudian dan loteri beroperasi di negeri itu bermula tahun ini.

Ketua Dewan Ulamak Pas, Datuk Ahmad Yahaya berkata, tidak cukup bagi kerajaan sekadar menurunkan cabutan khas nombor ramalan daripada 22 kali kepada lapan kali setahun.

“Dewan Ulama Pas ingin menyeru kerajaan supaya turut mempunyai tekad politik yang sama. Tidak wajar sekadar berbangga dengan penurunan cabutan undi tetapi premis judi masih dibiarkan membelenggu masyarakat di negara ini.

“Dewan Ulama Pas yakin dan percaya bahawa tidak ada dapatan yang menunjukkan aktiviti perjudian boleh membawa masyarakat keluar daripada kepompong kemiskinan. Ia hanya ilusi ibarat sebuah fatamorgana,” katanya dalam kenyataan hari ini.

Artikel berkaitan

UMNO Dalam Bahaya Jika Terus Beri Muka Pada MCA – Ridhuan Tee

Perpaduan Negara Tidak Akan Tercapai Selagi Bahasa Melayu Tidak Dikuasai

Dakwa Anwar pendendam, Awang disaman

Tipu skim pelaburan, lebih 100 mangsa buat laporan polis

Muhyiddin mengaku tidak bersalah bagi pertuduhan ketujuh, mohon dibicara

Bermula semalam, tiada lagi premis perjudiaan dan loteri beroperasi di Kedah selepas kerajaan negeri tidak lagi memperbaharui lesen aktiviti itu.

Menteri Besar Kedah, Datuk Seri Muhammad Sanusi Md Nor berkata, pihaknya juga mengarahkan pihak berkuasa tempatan (PBT) untuk melakukan pemantauan bagi memastikan semua premis perjudian mematuhi arahan yang dimuktamadkan sejak November lalu.

Ahmad berkata, dasar yang tegas perlu dilaksanakan kerana kegiatan judi membawa kepada keruntuhan moral serta mengganggu keharmonian keluarga dan masyarakat.

“Satu pintu kerosakan ditutup, jutaan pintu keberkatan dan rezeki yang melimpah ruah dibuka,” katanya.


PH-BN bekerjasama pada PRN Pulau Pinang

0

BANGI, Selasa – Pakatan Harapan (PH) dan Barisan Nasional (BN) mungkin bekerjasama pada Pilihan Raya Negeri (PRN) Pulau Pinang, yang dijadual dalam tempoh beberapa bulan lagi.

Pengerusi DAP, Lim Guan Eng berkata, pembentukan kerajaan campuran di peringkat persekutuan membawa kepada kerjasama di peringkat negeri seperti di Perak dan Pahang.

“Perbincangan lanjut mengenai perkara itu akan dibuat dalam satu mesyuarat PH, membabitkan Perdana Menteri, Datuk Seri Anwar Ibrahim dan pemimpin tinggi lain, pada minggu ketiga bulan ini, sebelum Tahun Baharu Cina.” – Lim Guan Eng /
Pengerusi DAP

Guan Eng berkata, perbincangan lanjut akan diadakan pada mesyuarat PH membabitkan Perdana Menteri, Datuk Seri Anwar Ibrahim dan pemimpin tinggi lain sebelum Tahun Baharu Cina.

Tambah beliau, sebarang pengumuman perbincangan mengenai PRN dan kerjasama lain antara kedua parti itu akan diumumkan selepas keputusan bersama dimuktamadkan pada mesyuarat itu.

Artikel berkaitan

Harga ayam, telur dijangka diapungkan selepas Jun – Mat Sabu

Bas terbakar, 20 orang penumpang hampir maut

Projek Pulau Pinang Selatan yang dibantah diluluskan

Kapal  LCS dikurangkan kepada lima kapal – Panglima TLDM

BERSATU tidak puas hati diberi hanya 3 jawatan EXCO Kedah

Dalam perkembangan berkaitan, Setiausaha DAP Pulau Pinang, Lim Hui Ying mengumumkan pelantikan Bendahari DAP negeri, Wong Hon Wai sebagai pengarah kempen bagi persediaan PRN nanti.

Selain itu, Guan Eng berkata, penyokong DAP dan BN perlu memahami antara satu sama lain mengikut situasi politik semasa walaupun dahulu kedua-dua parti itu adalah musuh politik.


Qatar Kenakan Sekatan Ke Atas Pelancong China

0

BANGI, Isnin – Qatar mewajibkan pelancong yang tiba dari China menunjukkan keputusan ujian negatif Covid-19 yang diambil dalam tempoh 48 jam selepas berlepas,

Menurut Kementerian Kesihatan Awam negara itu pada Isnin, ujian itu dikenakan ke atas semua pelancong tanpa mengira status vaksinasi.

“Ia adalah langkah sementara memandangkan China kini sedang mengalami gelombang Covid-19,” lapor Arab News.

Beberapa negara lain yang turut mengetatkan peraturan kemasukan bagi pelancong dari China termasuklah Australia, Kanada, Jepun, Itali, Sepanyol dan Maghribi.

Artikel berkaitan

Tiada cadangan tutup akaun media sosial yang disalah guna – Fahmi

Siasatan perlu adil, tidak kira kawan atau lawan – Aminuddin Yahaya

PRU15: Calon tarik diri tetap diisytihar pemenang jika dapat undi tertinggi – Pengerusi SPR

Tarif Elektrik, Air Kekal Di Semenanjung, Harga Ayam Tidak Diapungkan

Tok Mat beri bayangan pertahan Dun Rantau

Beberapa negara pula dilaporkan sedang memperhebat pemantauan dan pelaksanaan kawalan sempadan bagi individu yang datang dari China.


Segera dapatkan dos penggalak kedua – KKM

0

BANGI, Isnin – Orang ramai yang menerima dos penggalak pertama Covid-19, melebihi tempoh enam bulan disaran mendapat dos penggalak kedua.

Menteri Kesihatan, Dr. Zaliha Mustafa berkata, ia susulan varian dan sub varian yang ada di China telah dikesan di negara ini.

“Ketika ini 49.8 peratus sahaja rakyat Malaysia mendapat vaksin dos penggalak pertama manakala 1.9 peratus sahaja yang mengambil vaksin dos penggalak kedua,” katanya menerusi kenyataan pada Selasa.

Beliau juga menasihatkan orang ramai untuk tidak menunggu vaksin bivalen kerana vaksin monovalen sedia ada sangat berkesan untuk mengurangkan gejala serius dan kes kematian akibat jangkitan itu.

Artikel berkaitan

R-Naught Terus Melonjak – Kedah, KL, Melaka, N. Sembilan Tinggi

82.8 Peratus Remaja Lengkap Divaksinasi

Tiada sebab Hamzah dipanggil SPRM

Menteri Hantar Kad Laporan 100 Hari Kepada PM

“Gelombang Abah” lebih besar – Takiyuddin

Sementara itu, katanya, KKM akan meningkatkan kaedah pembendungan penularan jangkitan Covid-19 dalam negara dan kesiapsiagaan bagi berdepan dengan sebarang kemungkinan peningkatan kes Covid-19.

Jelas beliau, ini termasuk mengubah dasar sedia ada terutama penjagaan kesihatan dan pengurusan pandemik Covid-19 di sempadan negara serta memperketatkan Prosedur Operasi Standard (SOP) pemeriksaan kesihatan di pintu masuk negara.

Pelaksanaan itu bukan sahaja tertakluk kepada warganegara dan bukan yang tiba dari China tetapi melibatkan ketibaan dari semua negara.


Tambang bas sekolah: Ibu bapa rayu kerajaan tanggung 5 peratus

0

BANGI, Ahad – Kenaikan tambang bas sekolah nyata memberikan impak kepada ibu bapa yang bergantung dengan perkhidmatan bas sekolah terutama golongan B40.

Melalui tinjauan TV Pertiwi, rata-rata ibu bapa yang menggunakan perkhidmatan bas sekolah menyatakan kenaikan tambang bas yang mendadak tidak berlaku di sekitar kawasan Selangor, namun mereka mahu sebarang kenaikan perlulah mengikut kemampuan ibu bapa.

Gambar hiasan

Peniaga, Samsul Bahar Hashim berkata, kenaikan mendadak harga tambang bas sekolah adalah tidak wajar sekiranya mencapai amaun RM300 setiap seorang kerana jumlah itu dianggap keterlaluan.

Sebaliknya, sekiranya ia berlaku beliau mencadangkan pihak kerajaan membantu ibu bapa yang terbeban dengan kos tambang yang meningkat dengan peruntukan sebanyak lima peratus.

Artikel berkaitan

Kurang 12 jam, gempa susulan landa Turkiye

Belanjawan 2023: Dana RM388.1 bilion

Yayasan Ikhlas terima anugerah Most Trusted Foundation Brand

DAP bermuka-muka, `memperkuda’ orang Melayu – BERJASA

Najib Selar Tindakan Bekas Gabenor Bank Negara

“Kalau mengira keadaan semasa sekarang ni wajar dari segi kenaikan lima peratus kerana ia merangkumi tenaga kerja dan kos lain-lain.”

“Nampak seperti kos tersembunyi tetapi memang perlu diambil kira selain kenaikan kos sara hidup tetapi jika kerajaan mampu sokong lima peratus daripada jumlah tambang mungkin dapat kekalkan harga tambang semasa,” kata Samsul.

Selain itu, seorang pengguna, Jusliana Jusoh yang menggunakan perkhidmatan ini kerana kekangan waktu bekerja juga menggesa kerajaan untuk menyelaraskan tambang bas sekolah selain memberikan insentif tambahan kepada ibu bapa kerana desakan ekonomi.

“Saya perlukan bas sekolah kerana saya bekerja dan perlukan pengangkutan untuk anak-anak saya ke sekolah,

“Sekarang ini memang dua trip penghantaran pergi dan balik sekolah dicaj sebanyak RM160, tetapi selepas ini kemungkinan harga tambang akan naik kerana pemandu memberi alasan sebahagian bayaran insuran kepada anak-anak.”

“Cuma kalau ekonomi sekarang, kalau boleh selaraskanlah atau ada bantuan sedikit dari kerajaan kerana cabaran ekonomi kian meningkat selain banyak komitmen lain yang perlu dibayar lebih-lebih lagi perbelanjaan untuk sekolah anak-anak,” kata Jusliana kepada pemberita.


UMNO perlu kembali kepada Islam, mendampingi Pas

0

BANGI, Isnin – Jenama Barisan Nasional (BN) yang terlalu lama, kusam dan tiada sentuhan pembaharuan serta tua antara faktor utama parti itu tewas dalam Pilihan Raya Umum ke-15 (PRU15).

Ahli Jawatankuasa Kerja Pas, Nik Mohamad Abduh Nik Abdul Aziz berkata, BN juga tewas disebabkan perpecahan yang berlaku dalam parti itu.

“Jenama BN yang terlalu lama, kusam dan tiada sentuhan pembaharuan. Berbanding PN dan PH yang lebih muda, baru dan menarik ia lebih kuat untuk menarik pengundi baru. Tua adalah kejatuhan.

“Perpecahan dalaman yang tidak diubati. Apabila anda masuk gelanggang dengan hati yang terpecah-pecah, anda tidak akan menang. Perpecahan adalah kekalahan.

Artikel berkaitan

Ahli UMNO perlu sedia beri undi pada DAP, turuti arahan parti

Tidak Salah Bercita-Cita Nak Jadi PM – KJ

Ismail Sabri konsisten tak bersetuju keputusan PAU2022

Agong, Permaisuri selamat tiba di Madinah

Pindaan Memansuhkan Hukuman Mati Mandatori Akan Dibentangkan Pada Oktober – Wan Junaidi

“Kedua-dua faktor di atas adalah sunnah dan aturan Allah di dalam jatuh bangun hidup manusia,” kata bekas Ahli Parlimen Bachok itu.

Katanya, dengan dua kelemahan itu, BN tidak mempunyai kekuatan untuk menangkis segala serangan yang dihalakan ke atas parti itu ketika kempen PRU15 berlangsung.

Sementara Nik Abduh berkata, untuk bangkit semula UMNO perlu kembali kepada Islam.

“Musibah adalah hukuman ringan, pengajaran, jalan taubat dan lebih hebat, meninggikan darjat.

“Hukuman berat hanyalah dengan musibah kematian. UMNO terkena musibah pada PRU14 tetapi tidak mati. Justeru ia adalah pengajaran dan jalan taubat yang perlu dilalui,” kata Nik Abduh.

Katanya, UMNO telah menunjukkan tekad untuk berubah melalui pindaan dalam perlembagaan parti yang meletakkan Islam di tempat utama.

Malangnya menurut Nik Abduh perpecahan dalaman, kekalutan perebutan kuasa dalam kerajaan selepas PRU14 serta persaingan dengan Bersatu telah memalapkan usaha-usaha untuk meneguhkan semangat Islam di dalam UMNO.

“Adakah itu hipokrit? Allahlah yang maha tahu. Saya tidak akan menghukum.

“Bagi saya, pilihan UMNO untuk bersama PH adalah tindakan terdesak akibat hilangnya keyakinan terhadap PN, bukan terhadap Islam,” katanya.

Tambah beliau, bagi memperbaiki diri UMNO juga perlu mendampingi rakan yang baik iaitu Pas.

Ini kerana hanya Pas menunjukkan komitmen terhadap Islam berbanding parti lain.

“Apabila anda bertaubat dan ingin membaiki diri, anda perlu mendampingi rakan yang baik. Pesakit mesti bersama doktor.

“Jika hanya bersama pesakit sepertinya, mereka akan saling mengeluh dan putus asa. Jika bersama bomoh serba tahu, dia akan diberi penawar beracun. Mati.

“Justeru UMNO mesti bersama Pas. Ia kerana Pas. adalah lebih mendahului parti yang lain di dalam komitmennya untuk Islam,” katanya.

Menurut Nik Abduh salah faham antara UMNO dan Pas boleh diselesaikan.

Anak bekas Mursyidul Am Pas itu berkata, beliu konsisten untuk mengajak UMNO bersama dengan Pas.

“UMNO masih dua kumpulan. Kumpulan mana yang akan memimpin nanti, saya konsisten mengajak mereka untuk bersama PAS membina negara. Antara pantang saya, masuk campur urusan dalaman orang.

“Segala salah faham boleh diselesaikan. Kemenangan besar bukan dengan membunuh tetapi dicapai dengan perdamaian. Bukankah begitu ‘fathu Makkah’?

“Politik negara telah menzahirkan pelbagai kepelikan. Ia bermaksud tiada yang mustahil dalam politik. Biarlah kalau mulut kuat sembang. Jangan pula muka yang tersembam,” kata Nik Abduh.


Cadangan stabilkan harga babi dibawa ke Kabinet esok

0

BANGI, Selasa – Cadangan untuk mengawal kestabilan harga daging babi menjelang Tahun Baharu Cina pada 22 Januari depan akan dibawa untuk perbincangan mesyuarat Kabinet esok.

Perkara itu diumumkan selepas mesyuarat Kementerian Perdagangan Dalam Negeri dan Kos Sara Hidup (KPDN) dan Kementerian Pertanian dan Keterjaminan Makanan (MAFS) hari ini.

“MAFS dan KPDN akan memastikan rantai bekalan makanan kekal stabil demi kesejahteraan rakyat,” kata Menteri Perdagangan Dalam Negeri dan Kos Sara Hidup, Datuk Seri Salahuddin Ayub.

Artikel berkaitan

Johor kesan Orang Asli dieksploitasi demi kepentingan peribadi

Puting Beliung Terbangkan Bumbung Rumah

Melayu bersama Islam akan menyelamatkan semua bangsa – Hadi Awang

PH desak Abdul Hadi lapor polis jika DAP promosi Islamofobia

Isu Kenaikan Harga Perlu Diperhalusi Dari Segala Dimensi – Pakar

MAFS diwakili oleh Timbalan Menterinya, Chan Foong Hin.

Salahuddin berkata, mesyuarat itu adalah yang pertama dihadirinya setelah hari pertama bekerja pada tahun baharu 2023.

Sementara itu, Foong Hin berkata, dia telah mendengar berkaitan kegusaran pelbagai pihak berkenaan kestabilan bahan makanan menjelang Tahun Baharu Cina termasuk isu bekalan dan kos daging babi dalam lawatan ke Sabah baru-baru ini.

“Kementerian-kementerian kami akan meneruskan kerjasama bagi memastikan rantai bekalan makanan kekal stabil supaya kesejahteraan rakyat terus terjamin,” katanya.


Harga maksimum minyak masak botol kekal

0

BANGI, Selasa – Harga minyak masak sawit tulen kemasan botol satu, dua, tiga dan lima kilogram (kg) bagi tempoh 8 Januari hingga 7 Februari depan akan dikekalkan.

Menurut Kementerian Perdagangan Dalam Negeri dan Kos Sara Hidup (KPDN), harga maksimum minyak masak botol itu kekal walaupun harga purata minyak sawit mentah (CPO) di pasaran dunia mengalami peningkatan pada bulan Disember 2022.

“Kerajaan ingin mengucapkan terima kasih kepada pemain industri pengeluar minyak masak sawit tulen melalui libat urus yang dijalankan telah bersetuju mengekalkan harga runcit minyak masak sawit tulen kemasan botol pada harga sedia ada sebagai usaha bersama untuk membantu rakyat mengurangkan kos sara hidup.

“Kerajaan menerusi KPDN telah menetapkan harga runcit maksimum terkini bagi minyak masak sawit tulen kemasan botol di bawah Perintah Kawalan Harga dan Antipencatutan (Penentuan Harga Maksimum Bagi Minyak Masak) 2022.

Artikel berkaitan

Ustaz Wadi Annuar mohon maaf pada masyarakat India

Lebih 56,000 mangsa banjir berada di PPS 5 negeri

23 laporan polis terhadap Guan Eng

Gerakan Murtad Malaysia Anjur Forum Kebebasan Agama Ambang 2023 Hina Islam

KPDN berhasrat perkenal ‘Baju Raya Rahmah’

“Kawalan harga ini dilaksanakan mengikut kaedah harga siling bergerak berdasarkan purata harga minyak sawit mentah dunia,” katanya dalam kenyataan hari ini.

Jelasnya, harga runcit maksimum bagi tempoh tersebut adalah RM6.90 bagi kemasan botol 1kg, RM13.30 (2kg), RM19.60 (3kg) dan RM30.90 bagi lima kilogram.

KPDN berkata, mana-mana pihak yang didapati menjual melebihi harga maksimum boleh diambil tindakan di bawah Akta Kawalan Harga dan Antipencatutan 2011.

“Mereka tersebut juga boleh dikenakan denda oleh mahkamah sehingga RM100,000 atau dipenjarakan tidak melebihi tiga tahun atau kedua-duanya manakala bagi syarikat boleh didenda sehingga RM500,000,” tegasnya.

Dalam pada itu, KPDN turut menggalakkan pengguna untuk menjadi mata dan telinga kerajaan untuk menyalurkan maklumat berkaitan pelanggaran undang-undang membabitkan harga runcit minyak masak sawit tulen di pasaran secara rasmi melalui saluran Whatsapp ke 019- 279 4317 / 019-848 8000 atau Portal e-aduan.kpdnhep.

Pengguna juga boleh membuat aduan menerusi pusat panggilan 1-800-886-800, emel e-aduan@kpdnhep.gov.my, Ez ADU KPDNHEP atau Pusat Arahan Penguatkuasaan (ECC) 03-8882 6088/6245.


Henti kecam Cikgu Hadi, kekalkannya sebagai jurulatih

0

BANGI, Selasa – “Hentikanlah kecam dan jangan ambil tindakan terhadap jurulatih anak saya, Cikgu Hadi (Saiful Hadee Amar) sebab tamparan itu pun bukannya sampai cedera malah anak-anak pun merayu kerana jurulatih mereka sudah banyak berkorban melatih mereka.

“Tanpa jurulatih itu, anak-anak saya tentu tidak berjaya sehingga dapat mewakili Melaka dalam sukan bola tampar,” kata Abd Halim Bakar, 50, bapa kepada Nur’ Saidatul Akma, 14, yang insidennya ditampar jurulatih berkenaan tular baru-baru ini.

Menurut juruteknik kilang itu, walaupun pada mulanya terkejut dengan insiden berkenaan, beliau secara peribadi menghormati tindakan guru berkenaan yang dilihat bertujuan mendidik anaknya.

Malah kedua-dua anaknya, Saidatul Akma dan Nur’ Syaafiah, 16, juga amat menyenangi guru berkenaan sepanjang lima tahun menjadi anak didiknya dalam sukan tersebut.

Artikel berkaitan

Kerajaan ‘anugerah’ Deepak import telur dari India

Hajiji dapat sokongan 44 Adun, kekal teraju Sabah

Suntikan Liraglutide batalkan puasa

Guan Eng desak Muhyiddin mohon maaf, disaman jika enggan

Anwar janji kenaikan gaji bila pendapatan negara bertambah

“Adatlah dalam sukan, kena tampar sikit-sikit itu perkara biasa untuk membangkitkan semangat malah selepas ditampar itu, anak saya terus bangkit dengan prestasi yang lebih baiik.

“Insiden itu langsung tidak membuatkan emosinya terganggu, sebab itu saya harap kerajaan tidak mengenakan hukuman berat pada Cikgu Hadi yang sudah banyak berkorban membangunkan sukan bola tampar negeri ini.

“Malah, cikgu ini juga ada menggunakan perbelanjaan sendiri untuk melatih anak-anak saya daripada tak tahu apa-apa sampai mampu mewakili negeri,” katanya. – Astro Awani


Isu bebanan kerja guru akan dikaji MPPK

0

BANGI, Selasa – Isu bebanan kerja guru akan menjadi fokus utama Majlis Penasihat Pendidikan Kebangsaan (MPPK).

Menteri Pendidikan Fadhlina Sidek berkata, tanggungjawab mengkaji perkara itu akan diberikan kepada majlis berkenaan yang sebelum ini diumumkan akan diaktifkan semula tidak lama lagi.

“(Isu) bebanan guru, saya dah umumkan sebelum ini. Kita akan berikan tanggungjawab itu kepada Majlis Penasihat Pendidikan Kebangsaan,” katanya.

Fadhlina memaklumkan perkara itu kepada media ketika ditemui selepas meninjau hari pertama persekolahan di SK Jalan Kebun dan SMK Jalan Kebun.

Artikel berkaitan

Kerajaan perlu keluarkan SOP pelancong China

Bersatu Kenal Pasti Siapa Pengganti Muhyiddin

Pertubuhan Perpaduan Ummah Bukan Nak Lawan Muafakat Nasional –  Shahidan

Cemar al-Quran di Denmark, Turkiye kutuk tindakan kumpulan Islamofobia

Mansuh pelepasan cukai SSPN tindakan anti rakyat, anak muda

Pada 15 Disember lalu, Kesatuan Perkhidmatan Perguruan Kebangsaan Malaysia (NUTP) menggesa kerajaan agar segera mewujudkan jawatankuasa khas bagi mengkaji semula beban tugas guru.

Presidennya, Aminuddin Awang berkata, jawatankuasa berkenaan penting dalam usaha menyelesaikan masalah beban tugas guru supaya sesi pengajaran dan pembelajaran di sekolah dapat dilaksanakan dengan lancar dan sempurna.

Sebelum ini, Fadhlina berkata, Kementerian Pendidikan (KPM) akan mengaktifkan semula MPPK, seperti yang termaktub bawah Akta Pendidikan 1996 bagi menyumbang idea dan pandangan dalam merangka serta menambah baik hala tuju pendidikan negara.

Majlis berkenaan akan dianggotai 15 orang termasuk pihak berkepentingan dalam bidang pendidikan seperti aktivis, guru, bekas guru dan ahli akademik.

Dalam pada itu, KPM memberi kelonggaran kepada pengurusan sekolah menentukan sama ada pelajar perlu memakai tali leher ataupun sebaliknya.

Fadhlina berkata, kuasa menentukannya itu adalah di bawah bidang kuasa sekolah.

“Mengenai perkara ini (pemakaian tali leher oleh pelajar) kita serah kepada pihak sekolah.

“Kita beri kelonggaran kepada sekolah untuk terus pakai (tali leher) atau tidak . Tidak ada isu,” katanya.


Isu Menara KL : Annuar Musa Ambil Tindakan Terhadap Tiga Individu

0

BANGI, Selasa –  Tan Sri Annuar Musa akan mengambil tindakan undang-undang terhadap tiga individu yang didakwa memfitnahnya berhubung isu penjualan Menara Kuala Lumpur (Menara KL).

Bekas Menteri Komunikasi dan Multimedia itu berkata, sejak tercetus polemik berhubung Menara KL yang kononnya dijual senyap-senyap oleh Telekom Malaysia (TM), telah tersiar pelbagai kenyataan yang mengelirukan.

Lebih buruk lagi katanya, terdapat beberapa ‘posting’ yang tanpa segan silu membuat fitnah yang menjejaskan imej dan reputasi serta memberi kesan mendalam kepada beberapa pihak termasuk dirinya sendiri.

“Setelah merujuk perkara tersebut serta meneliti secara mendalam bersama peguam, saya tiada pilihan melainkan mengarahkan peguam mengambil tindakan menurut jalur undang-undang terhadap tiga individu iaitu Adrian Lim Chee En, K Pragalath Kumar dan Mohd Razlan Rafii.”

“Ada juga yang membuat ‘posting’ tanpa mengemukakan identiti sebenar mereka dan pihak saya akan cuba untuk mengenalpasti mereka.

“Saya serahkan kepada pasukan peguam untuk memulakan tindakan yang sesuai dan bertepatan dengan undang-undang sedia ada,”

Beliau dalam satu hantaran di Facebook beliau,  pada Selasa berkata akan menyerahkan kepada pehuam untuk tindakan yang bersesuaian dan bertepatan dengan undang-undang sedia ada.

Dalam pada itu, Annuar berkata, setiap perkara berbangkit, terutama yang membabitkan kepentingan rakyat dan negara perlu disiasat dengan teliti oleh pihak berwajib.

“Semua pihak perlu memberikan kerjasama serta tidak mengganggu penyiasatan dengan menyebarkan fitnah dan berita palsu,” katanya.

Isu pengambilalihan pengurusan Menara KL tular di media sosial baru0baru ini apabila orang ramai mempersoalkan keputusan TM melalui anak syarikatnya.

Menara Kuala Lumpur Sdn Bhd (MKLSB) memindahkan pemilikan penuh mereka kepada syarikat Hydroshoppe Sdn Bhd pada Oktober lalu.

Susuan itu, Suruhanjaya Pencegahan Rasuah Malaysia (SPRM) telah memanggil tiga saksi bagi membantu siasatan isu berkenaan.

Menurut SPRM, pihaknya juga mendapatkan beberapa dokumen daripada pihak berkaitan untuk diteliti. – ISMAWEB


Kabinet putuskan SOP pengembara China esok

0

BANGI, Selasa – Sebarang keputusan sama ada membenarkan atau tidak kemasukan pengembara dari China ke negara ini hanya akan diputuskan pada mesyuarat Kabinet esok.

Menteri Kesihatan, Dr. Zaliha Mustafa berkata, ia termasuk sebarang ketetapan baharu, langkah tambahan termasuk mewajibkan ujian Covid-19, mahu pun perubahan prosedur operasi standard (SOP) bagi menerima kemasukan pengembara terbabit.

Menurutnya, beliau sudah bertemu dengan Perdana Menteri, Datuk Seri Anwar Ibrahim hari ini bagi memberi taklimat berkaitan isu berkenaan.

“Insya-Allah esok ada mesyuarat Kabinet dan kita akan bentangkan semua fakta yang kita dapat termasuk kemungkinan-kemungkinan kepada Kabinet.

Artikel berkaitan

Chong Wei bidas kenyataan hina Islam, perkauman bekas pemain badminton

Curi air pili bomba, kontraktor bayar kompaun RM100

Plutokrasi Nasib Rakyat Sekarang Ditentukan Oleh Golongan Jutawan?

Isu doktor dibuli akan segera ditangani KKM

Pendapatan Nelayan Masih Lagi Terjejas

“Malah, kita harap ada satu keputusan terbaik yang akan mengimbangkan dari sudut sains dan data serta juga persepsi masyarakat,” katanya dalam sidang akhbar selepas mengadakan lawatan ke Lapangan Terbang Antarabangsa Kuala Lumpur (KLIA) dan klia2 di Sepang, Selangor hari ini.

Lawatan itu bertujuan memantau kesiapsiagaan kedua-dua lapangan terbang itu khususnya dalam menerima kedatangan pelancong asing.

Katanya, sebarang keputusan perlu dibuat secara bersama termasuk melihat dari segi Rnaught (kadar kebolehjangkitan) atau tidak.

“Setakat taklimat yang diberikan kepada Perdana Menteri, kita akan kekalkan apa yang kita lakukan pada hari ini tetapi jika esok rakan Kabinet ada pandangan lain, kemungkinannya kita akan tengok macam mana untuk keputusan terbaik,” katanya.

Pada masa sama, sebarang langkah tambahan juga perlu dibincang secara lebih komprehensif bersama kementerian dan agensi-agensi lain termasuk pemegang taruh.

Jelasnya lagi, beliau berpuas hati dengan tahap kesiapsiagaan di pintu masuk utama negara terutama di KLIA dan klia2 setakat ini.

Pada awal bulan lalu, China menamatkan dasar ‘sifar-Covid’ bagi membendung wabak berkenaan dengan membuka semula sempadan negara itu.

Namun, tindakan itu menyaksikan peningkatan kes dan kematian di China oleh subvarian Omicron, BA.5 yang lebih berbahaya.

Susulan itu, KKM menetapkan pengembara yang tiba dari luar negara termasuk China perlu melalui saringan demam di pintu masuk antarabangsa (PMA) manakala sampel air kumbahan pesawat dari China juga akan diambil. – Utusan


Kebakaran Jakel: Bomba fokus unsur sabotaj, sisa bara api

0

BANGI, Selasa – Perbuatan membakar dan sisa bara api antara fokus utama siasatan bomba termasuk melibatkan kebakaran terbaharu di bangunan Wisma Jakel dan deretannya di Seksyen 7, Shah Alam.

Siasatan terperinci melibatkan kemusnahan keseluruhan 16 premis syarikat tekstil itu akan mengambil masa selama 14 hari.

Pengarah Jabatan Bomba dan Penyelamat Malaysia (JBPM) Selangor, Datuk Norazam Khamis berkata, tempoh itu turut meliputi keputusan analisa makmal menerusi hasil pemeriksaan menyeluruh di lokasi kejadian.

Beliau berkata, pihaknya setakat ini belum dapat membuat kesimpulan mengenai punca sebenar kebakaran gedung tekstil terkemuka itu.

Artikel berkaitan

17 Premis Dinasihatkan Henti Operasi Sementara

Israk Mikraj, lahirkan seruan agung, hayati peristiwa luar biasa umat Islam

Perdana Menteri Pertama Didakwa Dan Disabitkan Di Mahkamah

Inspektor wanita tular ditahan polis, satu lagi klip video aksi ‘garang’ tersebar

KPM beri guru autonomi buat pilihan rekod SPPB

“Siasatan akan menumpukan sama ada wujud perbuatan membakar atau kesan bara api kecil yang masih tersisa pada fabrik atau pakaian.

“Bomba memerlukan tempoh 14 hari bagi menjalankan siasatan dan analisa termasuk mendapatkan saksi-saksi kejadian itu,” katanya.

Pada kejadian terbaharu kira-kira 12.40 tengah malam tadi itu telah memusnahkan dua lagi premis termasuk sebuah bilik simpanan kain langsir.

Jelas Norazam, pihaknya turut menggunakan khidmat Unit Anjing Pengesan (K9) bagi mengesan punca kebakaran sekali gus membantu proses siasatan.

“Dua anjing yang digunakan turut berfungsi mengesan sekiranya ada minyak petrol atau sisa bara api di premis yang terbakar.

Ads by
Kiosked

“Selain itu, kita mula membuka Pusat Kawalan Hadapan (PKH) dengan lebih 10 anggota sebagai langkah pemantauan dan berjaga-jaga sekiranya berlaku kebakaran berulang,” ujarnya.

Katanya, semua orang awam tidak dibenarkan sama sekali memasuki kawasan lokasi kejadian kecuali pihak berkuasa.

“Bomba akan menjalankan kerja pemunggahan semua barangan terutama fabrik daripada premis yang terbakar.

“Kebakaran setakat ini sudah dipadamkan sepenuhnya namun langkah pemantauan menyeluruh masih diteruskan,” katanya.

Sebelum ini dilaporkan kebakaran bangunan tiga tingkat di Wisma Jakel, Seksyen 7 mengakibatkan sebuah syarikat tekstil mengalami kerugian ratusan juta ringgit.


Kedah tidak akan pertimbang semula keputusan tamat lesen judi

0

BANGI, Selasa – Menteri Besar Kedah, Datuk Seri Muhammad Sanusi Md Nor menegaskan, pihaknya tidak akan mempertimbangkan semula keputusan
menamatkan semua lesen perjudian dan loteri
 di negeri itu.

Beliau berpandangan bahawa perjudian bukan isu untuk satu kaum, sebaliknya ia sudah merosakkan semua kaum di negara ini.

“Tidak akan ada pertimbangan semula (terhadap keputusan berkenaan). Ini bukan isu satu kaum saja, judi merosakkan semua kaum.

“Judi tidak pernah menjadi alat membentuk keharmonian kaum,” katanya.

Artikel berkaitan

GPS Umum Calon Bertanding Pada 4 Disember

Banjir besar disebabkan pengaruh fenomena La Nina – Pakar

PAS kekal di Kelantan dan Terengganu

Tugas hakiki tidak menghalang Polis untuk membantu mangsa banjir

MCA janji bantu calon BN pada PRN kali ini

Media sebelum ini melaporkan Setiausaha DAP Kedah, Teh Swee Leong berkata, kerajaan Kedah diharap dapat
mempertimbangkan semula keputusan
 itu bagi mengekalkan keharmonian kaum dan mengawal masalah sosial.

Swee Leong mendakwa, tindakan tidak membenarkan premis judi dibuka dilihat akan memberi lebih banyak masalah kepada masyarakat kerana ia secara tidak langsung menggalakkan kegiatan perjudian haram.

Mengulas lanjut, Muhammad Sanusi berkata, Swee Leong diminta membuktikan terlebih dahulu bahawa perjudian boleh membentuk keharmonian kaum.

Beliau menjelaskan, ini kerana keharmonian kaum hanya boleh dibentuk melalui aktiviti seperti integrasi di sekolah, sukan, silang seni budaya dan bahasa pertuturan yang sama.

“Suruh dia buktikan judi boleh membentuk keharmonian kaum,” katanya.

Media kelmarin melaporkan semua operasi premis perjudian dan loteri di Kedah kini ditamatkan sepenuhnya susulan keputusan kerajaan negeri ini untuk tidak lagi memperbaharui lesen perjudian yang tamat tempoh pada 31 Disember lalu.

Sehubungan itu, Muhammad Sanusi mengarahkan pihak berkuasa tempatan (PBT) memantau dan memastikan semua premis berkaitan mematuhi arahan berkenaan yang diputuskan pada November 2021. – Berita Harian


Kerajaan digesa bertindak kembalikan semula kehilangan tanah rizab Melayu

0

BANGI, Selasa –
Kerajaan digesa bertindak sekarang bagi melindungi tanah rizab Melayu daripada terus hilang dan usaha untuk menggantikannya semula harus dilakukan.

Naib Presiden BERJASA, Samad Ashaari berkata, perkara itu amat serius  dan usaha perlu dilakukan kerana ia telah mencabuli perkara yang terkandung dalam Perlembagaan Persekutuan Fasa 89 dan 89 (3) serta Wasiat Raja-Raja Melayu.

Malah, tanah rizab Melayu hanya tinggal 12 peratus di seluruh negara.

Menurut beliau kehilangan tanah rizab Melayu di Perak adalah hanya sebahagian kecil daripada kehilangan tanah rizab Melayu di seluruh negara.

Artikel berkaitan

PH-BN bekerjasama pada PRN Pulau Pinang

Pelan Induk Wakaf Nasional, usaha memperkasa wakaf negara

KWSP umum dividen konvensional 5.35% , Syariah 4.75 % untuk 2022

Najib Gagal Masuk Bukti Baharu Kes Seleweng Dana SRC INTL

Najib Mohon Tangguh Keputusan Rayuan Kes SRC

Bukan setakat di Perak,  katanya tanah rizab Melayu telah mengalami kehilangan besar dan kini hanya tinggal 12 peratus  di seluruh negara.

“Bukan sahaja di Perak kehilangan tanah rizab Melayu tapi di seluruh negara. Ini satu yang sangat serius  sebab dalam Perlembagaan Fasal 89  Tanah Simpanan Melayu ini adalah merupakan satu enakmen yang mewajibkan kerajaan Negeri menggantikan mana-mana tanah daripada kawasan tanah simpanan Melayu.

“Iaitu jenis yang sama dengan luas yang sama, maknanya tanah itu perlu diganti jadi menyeru kerajaan sedia ada mengambil langkah yang sangat serius tentang kehilangan tanah melayu yang tinggal 12 peratus sahaja,” katanya.

Keperluan untuk menggantikan tanah rizab itu semula akibat dibangunkan atau sebagainya harus juga dibuat dalam nilaian yang sama.

Ia selaras bagi mengembalikan semula hak orang Melayu yang telah dicabuli seperti yang terkandung dalam Perlembagaan Persekutuan Fasa 89 dan 89 (3) serta Wasiat Raja-Raja Melayu.

Tambah beliau, lebih membimbangkan ialah apabila penguatkuasaan yang longgar menyebabkan ada tanah rezab Melayu yang bertukar milik dan tidak diketahui bagaimana ia boleh berpindah ke tangan bukan Melayu.

“Sejak kita tengok zaman kolonial lagi, British telah melaksanakan  tanah rizab Melayu ini adalah sebagai perlindungan kepada orang Melayu dan tidak boleh jual.

“Tanah Melayu tidak boleh jual kepada orang lain, aset orang Melayu dan kehilangan tanah anak cucu tidak ada tanah dan ini serius sebenarnya.

“Kita melihat bahawa penguatkuasaan ini perlu dilihat semula dan kenapa  tanah tanah ini  boleh dijual sewenang-wenangnya. Dalam perlembagaan memang  tidak boleh jual dijual dan macam mana boleh terlepas perkara ini perlu diteliti semula pihak penguatkuasa tempatan” tambah beliau.

Semalam media tempatan melaporkan sekurang-kurangnya 3,214 hektar tanah rizab Melayu di Perak hilang dan dipercayai telah berpindah milik kepada bukan Melayu secara tidak sah.

Tindakan itu sekali gus bertentangan dengan Seksyen 19 Enakmen Rizab Melayu 142 dan tidak mengikut Seksyen 419 Kanun Tanah Negara.

Memetik
Utusan Malaysia
, Menurut Jabatan Audit Negara dalam Laporan Ketua Audit Negara 2019, Siri 2 Aktiviti Jabatan dan Pengurusan Syarikat Kerajaan Negeri yang dibentangkan di Dewan Rakyat pada 28 September 2021 tanah rizab Melayu yang hilang membabitkan 3,214 hektar hanya membabitkan Mukim Jaya Baru dan Sitiawan.

Laporan itu turut mendedahkan, kesilapan Pejabat Tanah dan Galian Perak (PTG) membenarkan pendaftaran pindah milik menyebabkan tanah rizab Melayu dimiliki oleh bukan Melayu walaupun hak milik asal adalah pegangan Melayu.


Kerajaan perlu hukum penceroboh tanah rizab Melayu – BERJASA

0

BANGI, Selasa –
Pihak kerajaan perlu memperketatkan penguatkuasaan dalam menghalang pencerobohan dan pertukaran hak milik tanah rizab Melayu secara tidak sah.

Presiden BERJASA, Ustaz Zamani Ibrahim berkata, orang luar yang menceroboh tanah rizab Melayu perlu dikenakan hukuman agar kegiatan berkenaan dapat dibendung.

“BERJASA melihat, bukan tidak ada undang undang bagi menjaga sebarang pencerobohan tanah rizab melayu namun kelemahan pihak berkuasa melaksanakan penguatkuasaan itu yang menjadikan tanah rizab melayu ini terus diceroboh dan ditukar hak milik.” – ZAMANI IBRAHIM / Presiden BERJASA

Beliau berkata, penguatkuasaan undang-undang daripada pihak kerajaan memainkan peranan penting dalam mengekalkan tanah rizab Melayu dan menghalang penceroboh daripada orang luar.

Tegasnya, tanpa undang-undang untuk menghalang penceroboh tersebut, pengurangan tanah rizab Melayu dikatakan semakin melampau sehinggakan mereka menganggap tanah itu milik mereka.

Artikel berkaitan

Jurulatih bola tampar viral mohon maaf secara terbuka

Porak-peranda politik jejas institusi kehakiman negara

Amah melecur badan, lebam muka dan mata didera

Hari Ini Penentuan Zahid Bebas Atau Perlu Bela Diri

Krisis Ekonomi Mendorong Masalah Mental Rakyat – Pakar

Justeru, beliau berkata, kerajaan wajib mengembalikan tanah rizab Melayu kepada orang Melayu untuk menggantikan tanah yang telah diambil begitu sahaja.

“BERJASA melihat juga bahawa tanah itu bukan hanya harta, malah ia adalah kuasa. Ini bermakna berlakunya pencerobohan, maka mereka telah menceroboh kuasa orang Melayu dan berlakunya pertukaran hak milik maka berlakunya pengurangan kuasa orang Melayu itu sendiri.” – ZAMANI IBRAHIM / Presiden BERJASA

Tambahnya lagi, pemilikan tanah rizab Melayu ini disifatkan sebagai kuasa bagi orang Melayu dan pengurangan tanah rizab yang ada turut mengurangkan kuasa bagi orang Melayu di negara ini.

Sebelum ini, media melaporkan sekurang-kurangnya 3,214 hektar tanah rizab Melayu di Perak hilang dan dipercayai telah berpindah milik kepada bukan Melayu secara tidak sah.

Tindakan itu sekali gus bertentangan dengan Seksyen 19 Enakmen Rizab Melayu 142 dan tidak mengikut Seksyen 419 Kanun Tanah Negara.


Majlis Presiden PH bincang isu PRN, kerjasama BN pada Sabtu ini

0

BANGI, Selasa – Pakatan Harapan (PH) akan mengadakan mesyuarat rasmi berhubung persiapan Pilihan Raya Negeri (PRN) pada Sabtu ini.

Menteri Dalam Negeri,  Datuk Seri Saifuddin Nasution Ismail berkata, antara perbincangan itu sudah pasti mengenai PRN yang dijangka berlangsung kurang daripada enam bulan lagi melibatkan Pulau Pinang, Negeri Sembilan, Kedah, Kelantan, Terengganu dan Selangor.

“Saya jarang nak komen berkenaan politik semasa menjalankan tugas rasmi, cuma saya nak beritahu pada 7 Januari hari Sabtu, 4 petang Majlis Presiden PH mengadakan mesyuarat rasmi tahun ini.

“Saya percaya kita akan bincang ‘post-mortem’ Pilihan Raya Umum ke-15 (PRU15) dan persiapan PRN di enam negeri yang akan berlangsung,” katanya.

Artikel berkaitan

Permohonan Najib Tangguh Keputusan Rayuan SRC Ditolak

Pertemuan Anwar-Ahmad beri hasil baik kepada Kelantan

Cuepacs gesa siasat dakwaan menteri buat ‘kecoh’ di KLIA

Mangsa sindiket penipuan jangan takut buat laporan polis

JPS selia  pelepasan air guna 15 pam bergerak

Beliau berkata demikian dalam sidang akhbar selepas selesai lawatan kerja ke Ibu pejabat Penjara Malaysia Kajang, Selangor hari ini.


PAU 2022 hanya bahas usul ucapan dasar Presiden

0

BANGI, Selasa – Perhimpunan Agung UMNO (PAU) 2022 di Pusat Dagangan Dunia Kuala Lumpur (WTCKL) pada 11 hingga 14 Januari ini hanya akan membahaskan usul ucapan dasar Presiden.

Setiausaha Agung UMNO, Datuk Seri Ahmad Maslan berkata, berbeza dengan perhimpunan agung sebelum ini, hanya satu usul akan dibahaskan.

Usul ucapan dasar Presiden sudah tentunya akan meliputi pelbagai perkara dan bidang.

“Kali ini walaupun hanya ada satu usul, ucapan dasar Presiden, tentunya hal pendidikan, agama, ekonomi, politik dan antarabangsa akan disentuh seperti selalunya,” katanya pada sidang media hari ini.

Artikel berkaitan

Pindaan Perlembagaan Persekutuan Berkaitan Ma63 Lulus

Cuepacs perlu faham kekangan kewangan dihadapi kerajaan – Ahmad Zahid

Saya tiada kuasa – Sanusi

Mangsa Macau Scam ‘berputih mata’, wang simpanan KWSP RM141,000 lesap

Muhyiddin bebas empat tuduhan rasuah, ini ulasan peguam

Turut hadir, Setiausaha Kerja UMNO, Datuk Sumali Reduan; Setiausaha Wanita UMNO, Datuk Rosni Sohar; Penolong Setiausaha Pemuda UMNO, Datuk Hasmuni Hasan dan Penolong Setiausaha Pergerakan Puteri UMNO,Nurul Hazwani Haslan.

Seramai 2,648 perwakilan bersama 174 pemerhati dijangka hadir pada Perhimpunan Agung UMNO 2022.

Ahmad menjelaskan, rasional hanya ada satu usul kerana Perhimpunan Agung UMNO kali ini kerana ia diadakan dua hari berbanding tiga hari sebelum ini, selain kedudukan parti hanya sebagai sebahagian daripada Kerajaan Campuran.

UMNO bukan lagi memegang tampuk pentadbiran kerajaan sepenuhnya dan kebanyakan isu yang dibangkitkan, UMNO tiada menteri dalam kerajaan bagi menjawabnya di pentas parti.

“Kalau usul ekonomi, kita tiada menteri dari UMNO maka sukar menteri berkaitan menjawab di pentas parti. Sama seperti isu kos sara hidup, kita tiada menteri yang menjaga isu ini dan boleh menjawab, walhal itu isu popular yang akan dibangkitkan, maka sebab itu kita tumpu ucapan dasar Presiden,” katanya.

Dalam perkembangan berkaitan, keputusan mengenai sama ada Perdana Menteri, Datuk Seri Anwar Ibrahim dan wakil parti dalam Kerajaan Campuran hadir pada perhimpunan itu akan diputuskan mesyuarat bulanan Majlis Kerja Tertinggi (MKT) parti.

“Perkara ini kita akan bincangkan pada mesyuarat bulanan MKT, Khamis ini dan malam ini akan diadakan mesyuarat Pengurusan parti dipengerusikan Timbalan Presiden (Datuk Seri Mohamad Hasan) juga bincangkan perkara itu,” katanya.

Mengulas keputusan Perhimpunan Agung UMNO 2021 yang memutuskan dasar No Bersatu, No Anwar, No DAP’, katanya keputusan itu sudah tamat tempoh.

“Memandangkan parti perlu membuat keputusan besar dan Perhimpunan Agung UMNO tidak dapat memutuskannya maka mengikut perlembagaan parti, MKT boleh buat keputusan besar parti.

“Maka, kita terima dengan keputusan MKT yang mahu bersama Kerajaan Campuran,” katanya.

Sementara itu, ditanya mengenai pemilihan UMNO, perkara itu juga akan dibincangkan dalam mesyuarat bulanan MKT.

Berdasarkan pindaan perlembagaan UMNO tahun lalu, pemilihan parti akan diadakan dalam tempoh enam bulan selepas pilihan raya umum (PRU) seperti ditetapkan dalam pindaan Perlembagaan UMNO.

Jabatan Pendaftaran Pertubuhan (ROS) sebelum ini meluluskan usul pindaan Perlembagaan UMNO yang diputuskan parti itu sebelum ini.

Kelulusan itu menyaksikan pemilihan UMNO di semua peringkat diadakan tidak boleh lebih daripada enam bulan selepas diadakan sesuatu PRU Parlimen (Dewan Rakyat).

UMNO pinda perlembagaan selaras peraturan antilompat parti 13 Januari ini

Dalam pada itu, Ahmad berkata, UMNO akan mengadakan Perhimpunan Agung Khas pada 13 Januari ini bagi meminda Perlembagaan parti bagi disesuaikan dengan pelaksanaan peraturan antilompat parti melalui pindaan Perlembagaan Persekutuan.

Pindaan itu membabitkan Fasal 20.11 yang menyebut seseorang ahli yang menang bertanding tetapi meninggalkan parti atau bertanding sebagai calon bebas atau parti lawan pada pilihan raya akan gugur keahlian dengan sendirinya, untuk disesuaikan dengan Undang-undang antilompat parti yang diluluskan Parlimen.

“Perhimpunan Agung Khas itu juga membolehkan Ketua Penerangan Bahagian secara automatik menjadi perwakilan dalam Perhimpunan Agung UMNO setiap tahun, membabitkan pindaan pada Fasal 8.4,” katanya.


Putra desak Guan Eng umum siapa didakwa ekstremis

0

BANGI, Selasa – Parti Bumiputera Perkasa Malaysia (Putra) menggesa Pengerusi DAP, Lim Guan Eng memperincikan siapakan golongan ekstremis yang dimaksudkannya.

Ketua Penerangan Putra, Shahrulufti Sharif menegaskan, setahunya puak ekstremis adalah golongan yang selalu mempersoal dan mendesak agar dasar nasional yang terikat dengan asas Perlembagaan dipinda atas nama  reformasi, hak asasi atau demokrasi.

“Tiba-tiba saja Guan Eng ajak rakyat supaya bersatu untuk mengalahkan puak ekstremis yang ingin melihat rakyat di negara ini saling bertelingkah.

“Siapakah puak ekstremis yang anda maksudkan? Bila bercakap, biar jelas dan nyatakan pihak mana, puak mana, individu mana, NGO mana atau parti mana?” katanya menerusi satu hantaran Facebook hari ini.

Artikel berkaitan

17 Premis Dinasihatkan Henti Operasi Sementara

Bersih tolak kluster mahkamah sertai Kabinet kerajaan baharu

Bekalan telur, daging untuk Ramadan dijamin stabil

Misi Bantuan Banjir Aman Palestin Dan Kelab Perwira Malaysia

Sekolah perlu SOP tentukan hukuman murid : i-Guru

Menerusi ciapan di Twitternya, Guan Eng dilaporkan mengajak rakyat bersatu mengalahkan puak ekstremis yang ingin memecahbelahkan agar menumpukan perhatian kepada masalah ekonomi negara dan menghapuskan amalan rasuah.

“Hanya bila kita teguh bersama barulah Malaysia akan maju bersama dan Kerajaan Perpaduan yang berada di bawah naungan Yang di-Pertuan Agong akan terus memberi fokus kepada ekonomi,” kata bekas Setiausaha Agung DAP itu.

Menurut Shahrulufti, apakah NGO Dong Zong yang menuntut diiktiraf Sijil UEC walaupun bertentangan dengan Dasar Pelajaran Kebangsaan termasuk mempersoalkan hak kaum Bumiputera yang terjamin dalam Perlembagaan yang dimaksudkan puak ekstremis?

Katanya, pelbagai kereneh dilakukan pihak berkenaan seperti mendesak SOSMA dipinda kononnya mereka yang ditahan bawah akta itu adalah ektremis.

“Kalau betul Guan Eng ikhlas menentang extremis, mereka sepatutnya mendesak kerajaan kekalkan Akta SOSMA seperti asal dan kembalikan Akta ISA untuk polis dapat bertindak dengan cepat serta berkesan terhadap golongan itu.

“Persoalan untuk Guan Eng ialah apakah beliau sedar tanggungjawab orang Islam dari segi akidah seperti menentang judi dan mendesak judi diharamkan juga disifatkan ekstremis?

“Bagi umat Islam, perjuangan menegakkan hukum Allah berpaksikan penghayatan amal makruf nahi mungkar dan boleh dituduh sebagai ekstremis. Apakah perjuangan Malaysian Malaysia bukan ektremis?” soalnya.

Beliau mahu Ahli Parlimen Bagan itu belajar memahami ajaran dan akidah orang Islam kerana jika orang Islam menyentuh ajaran agama lain sudah pasti Guan Eng melenting.

“Persepsi selalunya orang Islam yang mahu hukum agama ditegakkan dituduh ektremis dan orang Melayu yang mempertahankan hak bumiputera pula dituduh rasis.

“Manakala pihak lain yang jelas jahat dikatakan tidak rasis dan ektremis. Hello! sedarlah sikit. Jangan pandai mahu berkokok sebelah pihak sahaja.

“Putra tegas dengan pendirian apa sahaja yang patut dihayati iaitu mendokong dan mendaulat Asas Perlembagaan Negara, Rule of Law dan Rukun Negara,” katanya.

Kata beliau, kebebasan demokrasi tidak boleh dibiarkan sehingga nyawa rakyat terancam dan negara musnah serta penghayatan hak asasi manusia boleh diterima selagimana tidak bertentangan dengan ajaran syariat Islam dan tidak bertentangan dengan nilai moral serta budaya masyarakat setempat.

Ujarnya lagi, jika betul mahu ekstremis dan rasis dibendung dengan berkesan, berilah sokongan agar Akta SOSMA tanpa pindaan dikekalkan serta Akta ISA dikembalikan.